
הכנסת העשרים
מושב שלישי
<פרוטוקול מס' 527>
מישיבת ועדת העבודה, הרווחה והבריאות
יום שלישי, י"ב בסיון התשע"ז (06 ביוני 2017), שעה 10:30
<סדר-היום:>
<1. הצעת חוק חובת החזקת תכשיר אפינפרין במקומות ציבוריים, התשע"ו–2016.>
<2. הצעת חוק החזקת מזרקי אפינפרין במקומות ציבוריים, התשע"ה–2015.>
נכחו:

<חברי הוועדה:> 
טלי פלוסקוב – מ"מ היו"ר
מיכאל מלכיאלי
חברי הכנסת:
יהודה גליק
יעל גרמן
<מוזמנים:> 
	מירי כהן
	–
	מנהלת תחום בכיר שירותי הצלה ועזרה ראשונה, משרד הבריאות

	ד"ר אודי קלינר
	
	סגן ראש שירותי בריאות הציבור, משרד הבריאות

	אליהו מרום
	–
	סגן מנהל מערך הרוקחות והאכיפה, משרד הבריאות

	נילי חיון דיקמן
	–
	עו"ד, לשכה המשפטית, משרד הבריאות

	נעמי הימיין-רייש
	–
	מנהלת תחום חקיקה ורגולציה, הסוכנות לעסקים קטנים ובינוניים, משרד הכלכלה

	איטה אסתי עטיה
	–
	סגנית מנהלת אף מעונות יום, משרד הכלכלה

	נעם דשא
	–
	סטודנט בסוכנות לעסקים קטנים ובינוניים, משרד הכלכלה

	ד"ר ליאור יהושע
	–
	ס' רע"ן רפואה, צה"ל, משרד הביטחון

	דוד בן שושן
	–
	אגף תקציבים, משרד הפנים

	נאוה אושר
	–
	עו"ד, לשכת משפטית, משרד הפנים

	עירית ליבנה
	–
	מפקחת על תחום הבריאות, משרד החינוך

	מיכל חורין
	–
	עו"ד, עוזרת ליועמ"ש, משרד החינוך

	אילן פרץ שי
	–
	עו"ד, לשכה משפטית, משרד החינוך

	אלעד גונן
	–
	ייעוץ משפטי, משרד העבודה, הרווחה והשירותים החברתיים

	דניאל לורברבוים
	–
	רפרנט חינוך באגף תקציבים, משרד האוצר

	מרינה לוין
	–
	רוקחת ארצית שב"ס, המשרד לביטחון פנים

	רות דיין מדר
	–
	מנהלת מחלקת חברה, המרכז לשלטון מקומי

	פנחס קבלו
	–
	קשרי כנסת שלטון מקומי, המרכז לשלטון מקומי

	פרופ' אהרון קסל
	–
	יו"ר, האיגוד לאלרגיה ואימונולוגיה קלינית 

	יפעת קריב
	–
	ח"כ לשעבר

	עומר קריב
	–
	חייל, הבן של ח"כ יפעת קריב

	רמי מילר
	–
	מנהל אגף הרפואה והפרמדיק הראשי, מגן דוד אדום

	אליעזר יפה
	–
	סמנכ"ל קהילה, מגן דוד אדום

	רפאל הרבסט
	–
	פרמדיק, מגן דוד אדום

	אודליה אלבו
	–
	יו"ר, העמותה הישראלית לאלרגיות מזון

	רוני ארדיטי
	–
	סגן יו"ר, העמותה הישראלית לאלרגיות מזון

	נדב שמואלי
	–
	חבר, העמותה הישראלית לאלרגיות מזון

	יעל זבולון
	–
	העמותה הישראלית לאלרגיות מזון

	רחלי הכהן
	–
	עו"ד, המועצה הלאומית לשלום הילד

	ולרי זילכה
	–
	רכזת פורום ארגונים והורים למען ילדים עם מוגבלות, בית איזי שפירא

	מינה רותם
	–
	מנהלת מחלקת איכות ובטיחות בסיעוד בקהילה, שירותי בריאות כללית

	מלי אלעני
	– 
	מפקחת חינוכית, נעמ"ת

	הניה מרמורשטיין
	–
	מנהלת מעונות, עמותת על"ה

	שי ברמן
	–
	מנכ״ל, איגוד המסעדות בתי קפה וברים

	מאיה ניר אליעז
	–
	מרצה, עמותת יהל

	ליעד אילני
	–
	שדלן/ית (גורן עמיר יועצים בע"מ), מייצג/ת את שירותי בריאות כללית

	
	
	


<ייעוץ משפטי:>
יעל סלנט

אפרת סלבין (מתמחה)
<מנהלת הוועדה:>
אתי שבתאי
<רישום פרלמנטרי:>
רונית יצחק
<1. הצעת חוק חובת החזקת תכשיר אפינפרין במקומות ציבוריים, התשע"ו–2016.>
<2. הצעת חוק החזקת מזרקי אפינפרין במקומות ציבוריים, התשע"ה–2015.>
<היו"ר טלי פלוסקוב:>
בוקר טוב לכולם, היום 6 ביוני 2017, י"ב בסיוון התשע"ז, בוקר טוב למנהלת הוועדה, ליועצת המשפטית, לצוות הוועדה, לחבר הכנסת יהודה גליק, ולכל האורחים המכובדים. וכעת אנחנו נדון על הצעת חוק חובת החזקת תכשיר אפינפרין – בסוף אני אלמד להגיד את זה מהר.

<יהודה גליק (הליכוד):>
האמת היא שלא כדאי להגיד את זה, עדיף להגיד מזרקים אוטומטיים, כי אפינפרין זאת חברה.
<היו"ר טלי פלוסקוב:>
זה מה שאני כרגע מקריאה, הנושא של החוק.

<יהודה גליק (הליכוד):>
אני יודע. אני אומר שאני מקווה שלא תלמדי להגיד את זה, כי אנחנו רוצים לשנות את זה למזרקים אוטומטיים, כי אם זאת תהיה חברה אחרת שתפעיל את זה, שלא יהיה פה משהו עסקי שנאשר. 

<היו"ר טלי פלוסקוב:>
הבנתי. 

<יפעת קריב:>
מסכימה אתך.

<היו"ר טלי פלוסקוב:>
אז שוב, הצעת חוק חובת החזקת מזרקים אוטומטיים, כמו שאתה אומר, במקומות ציבוריים, התשע"ו–2015. יש פה שתי הצעות חוק: הצעת החוק המקורית הראשונה היא של חבר הכנסת יואל חסון, והצעת החוק השנייה היא של קבוצת חברי כנסת שבראשם יהודה גליק. ואני לא מבינה, חבר הכנסת יהודה גליק, איך אני לא חתומה על הצעת החוק הזאת.
<אודליה אלבו:>
אף פעם לא מאוחר. 

<היו"ר טלי פלוסקוב:>
לצערי הרב יש כללים, אבל אני אשמח מאוד, כמובן, להוביל את הנושא הזה. 

<יהודה גליק (הליכוד):>
מי שמוביל את זה בוועדה היא נחשבת על שם - - - כך כתוב. 

<היו"ר טלי פלוסקוב:>
תודה, תודה. קודם כול, ניתן כמובן ליוזם להציג את ההצעה, אחר כך נצביע, ברשותך, על המיזוג של שתי ההצעות, ונתחיל את הדיון. בבקשה, אדוני.

<יהודה גליק (הליכוד):>
אז אני לא אאריך. אני רק אומר שמדובר פה בחוק שמחד שכרו הוא הצלת חיים; ונזקו הן עלויות מינימליות של כמה מאות שקלים בקושי. זה חוק שקיים בהרבה מאוד מדינות בעולם, ולצערנו, אחת לכמה זמן אנחנו שומעים על מישהו שמשלם בחייו. 
מדובר באלרגיות. לאחוז מהאוכלוסייה יש רגישות אלרגית למאכלים מסוימים, ולכן אנחנו מבקשים שבמקומות ציבוריים, לא מקומות קטנים שבהן שלושה-ארבעה-חמישה אנשים, במקומות ציבוריים שבהם אנשים רבים אוכלים, ממילא הסיכויים גדולים שאחד מצרכני המזון במקומות האלה ייפגע. מדובר ברגישות שהתגובה שלה והמחיר של חיי אדם הוא מאוד מהר. שוק אנפילקטי תוך עניין של לפעמים שניות. אבל בוא נגיד שבדקות קצרות אדם יכול למות, כי מה שקורה זה היצרות של דרכי הנשימה, ואנחנו יודעים שבלי נשימה זה עניין קצר. ולדבר הזה לא צריך ידע רב כדי להשתמש בכלי הזה, כל ילד יכול. 
אני אומר בעצמי, כילד בכיתה ה' הסתובבתי, לא עם המזרק האוטומטי, אלא בזמני הייתה קפסולה ומזרק ומחט והייתי צריך להרכיב את זה, אז היום לא צריך שום דבר. אין לו נזק. גם אם משתמשים בו באופן לא מושכל. זאת אומרת, גם אדם בריא שבטעות מזריק לעצמו – בניגוד לאטרופין, למשל, שמחלקים לאזרחים בקופסאות של המסכות, יש לו תופעות לוואי – לדבר הזה אין שום תופעות לוואי, חוץ מזה שאנשים יהיו טיפה יותר עם אדרנלין, שדווקא לפעמים זה טוב. 
לכן, יש לנו פה חוק, לסיכום, ששכרו רב, נזקו לא קיים, או בוא נגיד שקיים בשקלים מסוימים, ולכן זאת מטרת החוק. אני יודע שיש כל מיני הערות על כל מיני הסתייגויות מבחינת מי ייקח אחריות וכו', על זה אולי נדון פה. אבל בעיקרון זה רוח החוק. אנחנו מבקשים להחיל אותו על חדרי אוכל ציבוריים, ביקשנו בהצעת החוק להחיל אותו גם על בתי-עסק פרטיים גדולים. אני יודע שהנושא הזה יידון, אבל בכל מקרה, בכל המקומות שמאכילים כמות גדולה של צרכני מזון. 

<היו"ר טלי פלוסקוב:>
תודה רבה, אדוני. אני רוצה לציין שנמצאת אתנו - - -
<יהודה גליק (הליכוד):>
אני רוצה לציין שנמצאת פה יפעת קריב - - -

<היו"ר טלי פלוסקוב:>
זה בדיוק מה שאני אומרת, חברת הכנסת לשעבר - - 

<יהודה גליק (הליכוד):>
אני הייתי צריך. היא זאת - - -
<היו"ר טלי פלוסקוב:>
- - שהצליחה בקדנציה הקודמת להעביר את החוק בקריאה ראשונה. אני מבינה שלא הספקת לסיים אותו, אז כולנו תקווה שכן נביא בשורה. 
<יהודה גליק (הליכוד):>
היו עוד לפנייך.

<יפעת קריב:>
היו לפני, וזה לא עבר.
<יהודה גליק (הליכוד):>
גם לפני כן רחל אדטו ניסתה גם כן להעביר את ההצעה, והיא לא הצליחה. 
<היו"ר טלי פלוסקוב:>
אה, גם רחל אדטו לפנייך?

<יפעת קריב:>
כבר כמעט הבאנו אותו לחקיקה לקריאה שנייה ושלישית, זה עמד - - -

<יהודה גליק (הליכוד):>
זה עבר קריאה ראשונה, לא הספיק להגיע לקריאה שנייה ושלישית. 

<יפעת קריב:>
שנייה שלישית, ונעצר.

<היו"ר טלי פלוסקוב:>
ככה זה ההיסטוריה של חוקים.
<יהודה גליק (הליכוד):>
וגם בכנסת הזאת היא הרוח החיה, היא וחברותיה מהעמותות למיניהן.

<היו"ר טלי פלוסקוב:>
לפחות אני מקווה שיספיק לנו הזמן בקדנציה הזאת לסיים. 

<יפעת קריב:>
באתי רק לעבוד.
<היו"ר טלי פלוסקוב:>
רבותי, שוב, כאמור, יש פה שתי הצעות שאנחנו צריכים למזג. חבר הכנסת יואל חסון לא נמצא אתנו, הוא נמצא בנסיעת עבודה, אבל הוא ביקש והסכים למיזוג. ולכן, כעת נצביע על המיזוג. 

<יהודה גליק (הליכוד):>
הוא עצמו גם חתום על החוק שלי, אז ממילא זה בסדר. 
<היו"ר טלי פלוסקוב:>
מי בעד? אני חייבת להצביע.
הצבעה

בעד – פה אחד
מיזוג שני החוקים אושר.
<היו"ר טלי פלוסקוב:>
תודה. זה רק חברי כנסת.

<יפעת קריב:>
גם אותי זה מפתה, אבל אני לא.
<היו"ר טלי פלוסקוב:>
אין מתנגדים, אין נמנעים. מיזוג לפי סעיף 79(ג). אז שתי ההצעות מוזגו, ועכשיו נמשיך בדיון על הצעת החוק.
יש לי את הכבוד לתת זכות דיבור לראשונה לחברת הכנסת לשעבר יפעת קריב, אנחנו מכירות לפני הרבה זמן, עוד לפני שהייתי חברת כנסת, גם לפני שאת היית.

<יפעת קריב:>
נכון.

<היו"ר טלי פלוסקוב:>
אני הייתי ראשת עיר.

<יפעת קריב:>
התחלנו ללכת לפוליטיקה יחד. 

<היו"ר טלי פלוסקוב:>
נכון.

<יפעת קריב:>
אני הלכתי אחרייך.

<היו"ר טלי פלוסקוב:>
אז, בבקשה, מאוד אשמח לשמוע את דעתך.

<יפעת קריב:>
תודה רבה. אני מאוד שמחה להיות פה הבוקר, אני מרגישה שזאת הזדמנות מאוד גדולה להעביר את החוק. אני רוצה קודם כול להודות לחבר הכנסת יהודה גליק, אנחנו עובדים פה ביחד, וזאת חוויה לעבוד ביחד על החוק הזה בצורה מאוד מאוד צמודה, ולכל הצוות שלו כמובן. ואני רוצה להודות לך שאת נמצאת פה. את כיושבת-ראש, גם כראשת עיר לשעבר, גם כאימא, אני בטוחה שתביני כמה החוק הזה חשוב. 

הלוא אנחנו נמצאים בסיטואציה שאנחנו כל הזמן מנסים למצוא תרופות מצילות חיים, תרופה מצילת חיים לסרטן, למחלות לב, ללחץ דם, לאין-סוף מחלות. כל העולם עסוק בלמצוא תרופות מצילות חיים. והנה, נמצאה תרופה מצילת חיים, ועכשיו לא משתמשים בה. זאת אומרת, רק צרכן פרטי יכול להשתמש בה, שזה משהו אבסורד. 

מדובר בעצם במזרק, ואני רוצה לומר קודם כול שבכל העולם יש הרבה מאוד חברות שעושות את המזרק הזה, בישראל יש רק חברה אחת שנמצאת בסל התרופות. וכבר אני רוצה לשים על השולחן את הנושא של התקציב. אם נפתח את זה לשוק חופשי המחיר ירד. פעם היה רק אקמול, היום יש נורופן, אדוויל, אופטלגין, אין-סוף תרופות. גם במזרק הזה, שהוא מזרק מציל חיים, יש מספר רב של חברות שאפשר לפתוח להן את השוק ולהוזיל את המחירים. והמחירים, אני חייבת לציין, גם בסך הכול בסדר גמור, הם לא מחירים יקרים. 

המזרק הזה הוא מזרק מציל חיים. אנחנו היום נמצאים בסיטואציה שאנשים מתים. לא מזמן איבדנו את שלו חזן, חייל שאכל גרנולה. כולם מכירים את הסיפור, חייל שמת מאכילת גרנולה, שלו חזן, זיכרונו לברכה. באמת לבו של כל מי שבתחום הזה נקרע, מוות שלא היה צריך להיות. אבדנו את אפרת חן, תיירת שבאה לישראל, אכלה את האגוזים במסעדה באבן גבירול. ישבה אכלה במסעדת "גופרה", כולם מכירים את הסיפור הזה, ואפל עם שוקולד שהיה בתוכו אגוזים, ונפטרה מזה. הייתה תיירת שהגיעה לארץ ואכלה שומשום במסעדה פה בירושלים, גם כן, מתה מאכילת פלאפל ושומשום, טחינה.
<היו"ר טלי פלוסקוב:>
והזריקה הזאת הייתה מצילה את חייהם?
<מירי כהן:>
כן, כן.

<יהודה גליק (הליכוד):>
בטוח.

<מירי כהן:>
בשנייה.

<יפעת קריב:>
בשנייה שאתה לוקח את הזריקה זה נעלם.
<מירי כהן:>
חד-משמעית, מייד.
<יפעת קריב:>
בשנייה. 

<יהודה גליק (הליכוד):>
אני אומר את זה מניסיון כמי שהשתמש בזריקה, וזה עוזר, במשך חיי כמה וכמה פעמים.

<היו"ר טלי פלוסקוב:>
אתה אלרגי? סליחה שאני שואלת, אני לא יודעת.

<היו"ר טלי פלוסקוב:>
אני אלרגי לבוטנים, לפיסטוקים ולקשיו.
<היו"ר טלי פלוסקוב:>
דווקא לדברים הכי טעימים.
<יהודה גליק (הליכוד):>
אני צריך למצוא את ההנאות של החיים במקומות אחרים. אבל בהחלט גם עם גלידת פיסטוקים הייתי צריך להזריק, וגם כילד כשאכלתי חומוס עם פלאפל. מכניסים את הדברים האלה, הם גם זולים וגם בריאים לרוב האוכלוסייה, יש בהם חלבונים, הם טובים, אבל הם הורגים אנשים אחרים.
<יפעת קריב:>
אני רוצה לומר שבכנסת הקודמת באמת עשינו דיונים עם כל משרדי הממשלה, משרד הכלכלה, החינוך, האוצר, הבריאות, כולם היו אתנו, והגענו להסכמות מאוד משמעותיות גם על בתי מזון, גם על מסעדות וגם על בתי-ספר. כשבסופו של דבר זה באמת נפל על פרט פרוצדורלי, אבל עבדנו על החוק הזה כמעט שנתיים. במהלך הדיונים מד"א – נמצאים פה נציגי מד"א אני משערת – קיבלו החלטה שהם לא מחכים לחוק, ומד"א הכניסו את זה לכל תיקי העזרה ראשונה, הן באופנועים והן בתוך האמבולנסים, כי אמרו שיש משהו שמציל חיים. מה זאת אומרת שמד"א לא ישתמשו בהם. מי שלא הכניס את זה זה צה"ל, זה משרד החינוך, זה מסעדות ובתי קפה. 
אני רוצה לומר משהו מאוד חשוב. אני אימא לילד אלרגי. הבן שלי עומר נמצא כאן, הוא חייל, הוא תכף ידבר בזכות עצמו. חווינו כבר כמה חוויות מאוד מאוד קשות במהלך החיים, מטלטלות, לכן החוק הזה כל כך חשוב לי ברמה האישית. 
הדבר הכי משמעותי הוא שבמדינת ישראל יש פרווה ויש בשרי, עומר ידבר על זה, אבל כל פעם שנפלנו, כמעט ב-80% מהמקרים, בדרך ניתחנו את זה, היה מוצר שהיה כתוב עליו פרווה או היה כתוב עליו בשרי כשר - - -
<היו"ר טלי פלוסקוב:>
והיה שם חלב.
<יפעת קריב:>
עומר אכל אותו וקיבל תגובה אלרגית. זאת אומרת שאתה נמצא בסכנה גם כשאתה אוכל עוגייה שהיא פרווה, גם כשאתה אוכל, תסלחו לי, לפעמים נקניק בישראל – ואני אגיד את זה כי יש תביעה מאוד ידועה שהיינו שם, שהסתיימה בגישור – זה יכול להכיל חלב. גם ביהדות המושג בטל בשישים, אז בטל בשישים הורג ילד אלרגי לחלב, או לאגוזים או לבוטנים. אלו מושגים שאי-אפשר יותר להסתמך עליהם. גם בטכנולוגיה של היום בטל בשישים זה משהו שצריך לעבור מהעולם. אנחנו נמצאים בסכנת חיים יומיומית. זה משהו שצריך להעביר אותו - - - 
<יהודה גליק (הליכוד):>
בפסח כתוב ללא חשש קטניות, הודעה: עלול להכיל.
<יפעת קריב:>
על ארטיקים עלול להכיל, על שוקולד פרווה בכל מקום, אין כזה שוקולד פרווה עלול להכיל. 

השורה התחתונה היא שכל אחד יכול להשתמש במזרק הזה, זה לא משהו בעייתי, זה משהו שהוא obvious. אני לא מבינה למה בכלל צריך להעביר את זה בחקיקה, למה זה לא נמצא בכל תיק עזרה ראשונה במדינת ישראל.

ואני מאוד מקווה שהיום, וחברת הכנסת פלוסקוב, אני מקווה שבזכותך נצליח לחוקק את זה, כי אני מאוד מאמינה בך ובחבר הכנסת יהודה גליק, אני ממש מקווה שזאת ההזדמנות.
<יהודה גליק (הליכוד):>
ובמשרד הבריאות.
<יפעת קריב:>
משרד הבריאות אתנו באופן מלא. 

<היו"ר טלי פלוסקוב:>
יש לנו הרבה שותפים כאן.

<יפעת קריב:>
פרופ' איתמר גרוטו, שיצרתי אתו קשר אתמול, שליווה את זה באופן אישי, אמר שהצוות שלו כאן, והצוות תומך. יש קבוצה אדירה של הורים שלוחמים למען הנושא הזה כי אם נאבקים, אי-אפשר להשאיר ילד לא בגן, לא בקייטנה, לא לתת לו לאכול ברחוב, וכל הפרווה, כשר, בשרי, לא רלוונטי, זה הכי עצוב.

<היו"ר טלי פלוסקוב:>
תודה.

<יפעת קריב:>
ושורה אחרונה, במדינות רבות בעולם החוק הזה קיים, רק אצלנו הוא נשאר מאחור.
<היו"ר טלי פלוסקוב:>
זאת הייתה תוספת משמעותית מאוד. תודה רבה.
<יהודה גליק (הליכוד):>
יש מקומות בעולם, בתי-ספר שאסור להם להכניס את האוכל האלרגי, חוץ מזה שיש להם את הדבר הזה. זאת אומרת, הייתי בבית-ספר בארצות- הברית, אמו לי שפה זה free nuts, חוץ מזה שיש ילדה בכיתה ג', קוראים לה שקד. 

<היו"ר טלי פלוסקוב:>
באמת נשמח לשמוע את עומר. אני מבינה שתספר לנו קצת מסיפור חייך, עומר קריב. 
<עומר קריב:>
כן. אני אלרגי לחלב מאז ומתמיד, בעצם מאז שנולדתי. לאורך החיים שלי היו לי המון התקפי אלרגיה. השתמשתי במזרק הזה המון פעמים, אני מסתובב אתו לכל מקום, כמובן שיש לי אותו גם פה.

<היו"ר טלי פלוסקוב:>
כך הוא נראה?

<עומר קריב:>
זה המזרק שמדברים עליו, ככה הוא נראה. יש אותו בשני סוגים. זה המזרק 0.3 מיליגרם שהוא לבני-נוער ומעלה. יש מזרק של 0.15 מיליגרם שהוא לילדים יותר קטנים, היה לי גם אותו כשהייתי יותר קטן. כמו שאימא שלי אמרה, היו לי המון המון מקרים שאני אוכל משהו כשר בשרי, כשר פרווה, ובכל זאת יש בו חלב. ולא משנה כמה אתה נערך, גם אם אתה לא הולך לאכול במסעדות, גם אם אתה מסתכל 1,000 פעם מה כתוב על המוצר לפני שאתה אוכל אותו. תמיד יכול להיות מקרה, תמיד יכול להיות שעכשיו אני אוכל, לא יודע, גלידה שהיא כשרה פרווה לחלוטין, פרווה אין בה חלב, עם גביע גלידה שאין לו חלב, אבל הכף ששמו לי אתה, לפני זה קודם שמו כף מגלידה חלבית ולא שטפו אותה טוב, ועכשיו אני בסכנת חיים. כשאני נחשף לחלב אז תוך כמה דקות זה כבר יכול, כמו שיהודה גליק אמר, להסתיים במוות, ובשביל זה יש את המזרק הזה. 
אני מסתובב בכל מקום עם המזרק הזה, אני די חייב לו, בלעדיו לא בטוח שהייתי פה. השתמשתי בו המון פעמים. מדברים על המקרים שאין את המזרק, לפעמים אתה לא לוקח את המזרק. יש גם המון אנשים בארץ ובעולם שלא מודעים לרמת האלרגיה שלהם. יכול להיות שעכשיו יש לך התקף שהוא בינוני יחסית, אתה הולך לבית-חולים, נותנים לך כדור, אתה חושב לעצמך: אה, אני לא אלרגי כל כך. ואז פתאום אתה נחשף ליותר חלב, פתאום אתה נחשף ליותר ממה שאתה אלרגי אליו, ופתאום זה התקף מסכן חיים ואין לך מזרק. אז אלו המקרים שמנסים למנוע פה. 

אני חושב שזה גם חוק שמאוד קשור אלי. אני מתנדב בצבא בגלל האלרגיה שלי לחלב. יש לי עוד כמה חברים בצבא שהם אלרגיים לחלב או לדברים אחרים, טיפה פחות ממני, ולהם אין מזרק, ובעצם בצבא אין מזרק.
<יפעת קריב:>
שזה מדהים.

<מירי כהן:>
האמת היא שזה ממש לא הגיוני.

<יפעת קריב:>
אחרי שמת חייל עדיין אין מזרק בבסיסים של צה"ל. בבסיס של עומר אין מזרק.
<קריאה:>
זה לא נכון, אני מצטער.
<יפעת קריב:>
בבסיס של עומר אין מזרק.

<היו"ר טלי פלוסקוב:>
אנחנו נשמע גם את משרד הביטחון.
<עומר קריב:>
בבסיס שלי אין מזרק חוץ מהמזרק שלי. פעם אחת כשהייתי במרפאה של היחידה שלי, הגעתי, נכנסתי, דיברתי עם הרופא, הוא וידא שתמיד יש עלי מזרק, אבל הוא לא אמר לי: היי, במרפאה יש מזרק, אם קורה לך משהו תבוא לפה. הוא פשוט וידא שיש עלי מזרק, שאני אחראי על עצמי. וכמובן שכולם יודעים, יש לי מזרק במשרד, מזרק עלי, מזרק בחדר. מזרק בכל מקום, כולם יודעים איפה הוא נמצא. אבל אין בבסיס שלי מזרק שאני יכול לבוא, אם עכשיו קורה לי משהו, ולהשתמש בו, או שהרופא יכול לבוא ולהשתמש בו.
<יפעת קריב:>
תגיד מה קרה לך בבית-ספר, בגדול, בכיתה ד'.
<עומר קריב:>
בכיתה ד' אכלתי נקניקייה שהייתה כשרה בשרית, לגמרי, לא עלולה להכיל חלב, לא שאריות של חלב, נקניקייה כשרה בשרית רגילה, והיה לי התקף אלרגיה. ובעצם, לא היה לי מזרק בבית-ספר.
<יפעת קריב:>
זה היה בכיתה ד
'.
<עומר קריב:>
זה היה בכיתה ד
', הייתי פחות מודע, גם אני לא לגמרי ידעתי עוד איך להשתמש בו, והתחיל לי התקף אלרגיה מאוד חריף. בהתחלה, ממש בדקות הראשונות שהרגישו בשבילי כמו נצח, אמרתי למורה שאני לא מרגיש טוב, ואז המורה אמרה: כן, כואבת לך הבטן, לך, תשתה מים. לא הייתה מודעות. אם היה מזרק בבית-הספר הייתה הרבה יותר מודעות, המורה הייתה יודעת, זה ילד שאלרגי לחלב, אם הוא לא מרגיש טוב, הוא לא מרגיש טוב וצריך לטפל בזה. והיא אמרה לי: בוא, כואבת לך הבטן, תשתה מים, תנוח. ואחרי כמה דקות מאוד מאוד קשות אמרתי לה שאני ממש לא מרגיש טוב, ופינו אותי לבית-חולים בהתקף מאוד קשה. בעצם, אם היה מזרק בבית-הספר אז היו משתמשים במזרק, הייתי משתמש במזרק וגם ההתקף לא היה כל כך קשה, לא הייתי בסכנת חיים באותו יום, הייתה מודעות בבית-ספר, וגם המורה הייתה ישר יודעת מה לעשות, איך לטפל בי, יודעת שיש פה בעיה שצריך ישר להתייחס אליה. 
<היו"ר טלי פלוסקוב:>
תודה. ברור שכולנו צריכים לחשוב מראש מה אפשר למנוע, ולא להגיע למצבים כפי שהגעת בכיתה ד'. כשאימא שלך אמרה: כמעט איבדנו אותו, זה משפט מאוד קשה. אני מבינה שקיימת העמותה הישראלית לאלרגיות מזון, ונמצאת אתנו יושבת-ראש העמותה אודליה אלבו. בבקשה, גברתי.
<אודליה אלבו:>
שלום רבותי, קודם כול אני נמצאת פה בכובע הראשון שלי כאימא לילד אלרגי. הבן שלי אלרגי, נולד מולטי, והיום הוא אלרגי לבוטנים, לחלב ולאגוזים; ובכובע השני יושבת-ראש העמותה הישראלית לאלרגיות למזון. 
אני אדבר בשם שני המקרים האחרונים הרלוונטיים לנו היום: ניסן חיוני בן 32 שמת בטיסה למיאמי עם אלרגיה למזון, וסבא בן 65 שמת לאחר שאכל קייל, שזו הייתה פעם ראשונה שהוא נחשף לאיזה סוג מזון, לא בהכרח אדם שמוכר כאלרגי למזון, והוא מת, כי לא היה בנמצא מזרק אפיפרין. 
אבל לא רק מקרי מוות, יש גם מקרים של חשיפות שאנחנו מגיעים עם ילדים לטיפול נמרץ, ודי בנזק הזה כמו בת ה-30 שדווח עליה, פרמדיק של מד"א שבאמצע הדרך הוא עצר ופשוט עזר לה, או התינוק בן השנה וחצי מבאר-שבע לפני כמה ימים, ממש במאי האחרון. ולפני יומיים דיילת ב"אל על" חטפה התקף אנפילקטי קשה ופונתה לטיפול נמרץ בתל-השומר לאחר שאכלה איזשהו מאפינס, ולא הייתה שום הערה על הימצאות על האגוזים שהיא הייתה אלרגית אליהם.

הרעיון הוא בגדול שלא בהכרח גם אם אנחנו יודעים על האלרגיה וגם אם אנחנו מסתובבים עם מזרקי האפיפרין, זה חלק בלתי נפרד לפני היציאה מהבית, יכולים להיות מקרים בהם אדם נחשף פעם ראשונה לאלרגיה. זה יכול להיות על-ידי עקיצת דבורה, ונכחתי באירוע כזה בבית-הספר של הבן שלי, כאשר בהפסקת האוכל הם שיחקו כדורגל בחצר, והם בעטו את הכדור לעץ שהייתה בו כוורת דבורים מאוד גדולה, והדבורים תקפו 30 ילדים. עקיצות בכל מקום אפשרי, ובבית-הספר לא ידעו להתמודד עם זה, כי מספיק שאחד מהם היה מפתח את האלרגיה, וזו עקיצה ראשונה, הוא היה יכול למות תוך דקות בודדות. ולא בהכרח במקומות שלנו מד"א יכול להגיע בזמינות כל כך מהירה, ומדובר בסך הכול בדקות בודדות. 

מזרק האפינפרין זה קו הטיפול הראשון, זה לא תרופה. הוא קו טיפול ראשון, הוא מחזיק, הוא נותן לנו זמן עד שמגיע מד"א כדי לפנות את אותו אדם לטיפול נמרץ, ואז הוא מקבל את ההיסטמינים ואת שאר הטיפול. אבל זה דבר שחייב להיות בכל מקום. כי אם נסתכל גם בפעם אחרונה, לפני חודש, היה recall ענק של מוצרי "זוגלובק" וקופסאות שימורים, היה מדובר באיזושהי בעיה עם תבלין שום שמצאו שיש בו אגוזים, בוטנים. ולחשוב על זה שאפילו כשהבן שלי נמצא אצל חבר ולכאורה אוכל מלפפון חמוץ, לא אמורים להיות בו בוטנים, הוא לא אמור לחשוש, אבל הוא היה יכול לחטוף התקף מאכילה של מלפפון חמוץ, כמו נקניקייה שאמור להיות בה רק בשר ולא חלב. 
ודיברנו על מקרה המוות גם של החייל, והיה גם את עדי זריהן בן ה-17 שאכל כדור שוקולד שהיה פרווה, אבל הוא לא קם. 

<יפעת קריב:>
עומר הגיע לבית-חולים בגלל כדור שוקולד פרווה. עומר היה בבית-חולים בגלל כדור שוקולד. שמרתי שהכול פרווה, פרווה, פרווה, אחר כך ראינו על השוקולד: עלול להכיל – לא, מיוצר על פס יצור.
<יהודה גליק (הליכוד):>
לפעמים זה גם מהריח, לא רק מזה. אם אתה נמצא בחדר, מהאדים.
<אודליה אלבו:>
אז, יפה. הבן שלי אלרגי ברמה שהוא יכול לפתח תגובה אלרגית בהרחה של במבה שנפתחת ככה באוויר במקום סגור. ובגלל שהוא גם אסתמטי והוא מקבל סטרואידים באופן קבוע ותפקודי הריאות שלו לא ממש טובים, אז הוא נמצא בקבוצת סיכון מאוד גבוהה, ואלה ילדים שהם חסרי אונים. הם נמצאים בבית-הספר, והיות שבבתי-הספר אנחנו יודעים שיש חדשות לבקרים פעילויות עם אוכל, הפסקות אוכל, הפסקות מתוקות, ימי הולדת, הילדים חשופים שלא באשמתם למזון שעלול להרוג אותם. 

אילו, כמו שאמר חבר הכנסת יהודה גליק, היינו משנים את הגישה ובתי-הספר היו מרחבים בטוחים ו-free peanuts, ואגוזים, וגם ב"אל על" ובכל מקום ציבורי הגיוני שאנחנו נמצאים בו, אז היה אפשר לדבר אחרת. אבל זה לא כך, ואיך אנחנו אומרים, כל המציל נפש אחת כאילו הציל עולם ומלואו. יש לכם את היכולת לעשות שינוי ולעזור להם, והגיע הזמן שיהיו מזרקי אפיפן בכל מקום. תודה רבה.
<היו"ר טלי פלוסקוב:>
תודה רבה. נמשיך את הדיון. פחות או יותר הנושא ברור. אני אנסה לשמוע את אלה שצריכים להשיב לנו. ננסה איכשהו לשלב בין התומכים לבין המתנגדים, נקרא לזה ככה. אני לא חושבת שיש פה מישהו שמתנגד להצלת חיים של הילד, אלא שאנחנו מחפשים את הדרך איך כן לעשות את זה, כי הבקשה כאן מאוד מאוד מאוד לגיטימית. 
אני אבקש ממשרד הבריאות להביע את עמדתכם, אני רוצה לשמוע קודם אתכם; ואחר כך אני מבקשת את מנכ"ל איגוד המסעדות שי ברמן להתייחס. בבקשה, משרד הבריאות, מי מדבר?
<מירי כהן:>
אני מנהלת שירותי הצלה ועזרה ראשונה, וזה בעצם מהות הדיון. קודם כול, אני רוצה לומר שאני מברכת על הדיון, אני מברכת על הצעת החוק. חברת הכנסת לשעבר יפעת קריב, צר לי שהצעת החוק לא הסתיימה עוד כשאת היית, אחרת לא היינו פה, כי היא באמת הייתה הדבר הנכון. אנחנו מדברים על הצעת חוק שהיא קריטית, חשובה. אני לא מכירה עוד הרבה מצבים שאלו מצבים כל כך ברורים של מצב של אדם בריא, אדם בסכנת חיים קריטית, ועובר בעצם ממצב של אדם בריא לחלוטין. לא מכירה ברפואה תחומים כאלה שזה כל כך ברור, כל כך פשוט. כלומר, המעברים כל כך ברורים, וכל כך פשוט להציל חיים, לא צריך שום דבר מיוחד, לא צריך שום מחשבה מיוחדת, טכנולוגיה נורא נורא פשוטה, נורא זמינה. גם לא יקרה, כי כל אחד יכול לעשות את זה, לא צריך שום הכשרה רפואית, וזה יותר פשוט מאטרופין, וכבר הוזכר כאן לפני כן.
ואני מודה, הגישה הזאת שדיברו איך נזריק, ואם נזריק וחלילה נטעה ונעשה וכו', מכירים את הטענות האלה. כל אלה שחוששים, והמורים, אם חלילה ויתבעו אותנו, וכו', וכו'. אני מודה באשמה, גם משרד הבריאות לפני אי אילו שנים טובות גם הוא חשב על כל הסיכונים האפשריים, כי הוא אמר: מה יכול להיות וכו', עד שבאיזשהו בוקר אחד, לא בשנת תש"ח, אבל בוקר אחד קמנו ואמרנו: בואו נראה באמת על מה מדברים, האם זה באמת נכון, האם באמת הסיכונים האלה קיימים? ובדקנו. הפלא ופלא. 

<יהודה גליק (הליכוד):>
אין שום סיכון.
<מירי כהן:>
זה הכול אגדות אורבניות, מה שנקרא. לתת למישהו עוד מקסימום הוא יהיה קצת ב-high, יהיה באדרנלין גבוה במקרה הכי גרוע שקיבל ולא היה צריך, לעומת הצלת חיים פרופר. זה הדבר המאוד מאוד פשוט. ולכן, אגב, שינינו את העמדה של משרד הבריאות שהייתה לפני הרבה שנים שהתנגדה להצעות חוק קודמות שהיו. 
<יפעת קריב:>
בתקופה של רחל אדטו הם התנגדו, בתקופה שלי כבר לא.
<מירי כהן:>
נכון, בעבר הרחוק. זה שינוי בעמדה שלנו.
<יפעת קריב:>
זה לא עבר, זה שלוש כנסות.
<מירי כהן:>
ואפרופו, שינוי העמדה שלנו גם הוביל אותנו לזה שהכנסנו את זה במד"א. אמרנו שאין שום סיבה שלחובשים בתיקי עזרה ראשונה שלהם, לא רק פרמדיקים וניידות טיפול נמרץ, שלא תהיה הזמינות. הכנסנו את זה בכל ניידת, בכל אמבולנס. 

<יהודה גליק (הליכוד):>
כל הכבוד לכם. 

<מירי כהן:>
לכל כונן יש היום את האפיפן, את המזרק האוטומטי הזה, שאני אומר שלא צריך שום הכשרה. ואני רוצה לומר לכם, לא היה פשוט להעביר את זה, אבל העברנו את זה. ונמצא פה גם הפרמדיק הראשי של מד"א רמי מילר, וד"ר אודי קלינר מבריאות הציבור, כמה נאבקנו על זה. ואני רוצה לומר לכם שכשעשינו את זה, אחרי שכתבנו את ההנחיות שלנו והסדרנו את זה למול מד"א, קיבלתי באופן אישי את המקרים האלה שהצלנו אנשים בזכות אותה זמינות. אני יכולה להגיד לכם, אחרי כל מקרה כזה אמרתי שאני יכולה ללכת הביתה, כי מבחינתי עשיתי את שלי. וההבדל הזה, והיכולת להציל חיים כל כך פשוטה, כל כך מיידית. 
ואני רוצה לומר גם למורים שכל כך פוחדים מזה, תצילו חיים של מישהו, של אחד התלמידים, עשיתם את שלכם. לא יכול להיות לכם שכר יותר גבוה, זה ערך כל כך גבוה. באמת, כאנשים מחנכים, אתם לא צריכים לפחד. 
<היו"ר טלי פלוסקוב:>
צריכים פה לפחד בעיני מלא לעשות את מה שצריך לעשות.

<יפעת קריב:>
 בדיוק.

<מירי כהן:>
ולכן, אני אומרת שלא לעשות זה הרבה יותר חמור, בדיוק. זה כבר משא שיושב כל החיים שאפשר היה להציל מישהו ולא עשו את זה. אין פה שום אחריות פלילית, אנחנו לא מטילים אחריות פלילית על אף אחד. עושים את זה, זה נורא פשוט. 
גם היום, אגב, ההנחיות שלנו נורא פשוטות. יש לך מקרה, אתה לא יודע, היום לכל אחד יש לך פלאפון, תתקשר למד"א מוקד 101, הוא יגיד לך בדיוק מה לעשות. הוא אומר במקרים הרבה יותר מסובכים. הוא ידריך אותך, יגיד לך מה לעשות, פעולה פשוטה. כמו שאמרתי, שמונה מיליון או שישה מיליון כמה היו במלחמת המפרץ להזריק את האטרופין, שזה הרבה פחות, זה ממש פשוט, לא הדרכנו שמונה מיליון, לא הכשרנו, לא אישרנו, לא שום דבר. פעולה נורא פשוטה, מצילת חיים. אז אני לא רואה שום סיבה להתנגד, ואני ממש מבקשת מהכנסת לסיים את החקיקה הזאת. 

אגב, מדובר לא רק על מזון, גם על דברים אחרים, בכל מקום, בכל מקום ציבורי, בתי-ספר, כל מקום שיש, זה מציל חיים בצורה הכי פשוטה. יש כאלה שאומרים: אחריות, האדם יודע, צריך להיות אחראי לעצמו, לבריאותו, אז אני רוצה להגיד לכם, הרבה אנשים לא יודעים שהם אלרגיים. 
<יהודה גליק (הליכוד):>
מגלים את זה.
<מירי כהן:>
מקרה ממד"א שקיבלתי אתמול של תינוק בן שלוש שנים וחודשיים שבמקרה חטף מקרה אלרגיה מאוד קשה בבית, האימא לא ידעה בכלל שהוא אלרגי. אם אותו חובש באמבולנס – הכנסנו את זה לפני שנה ומשהו – לא היה מגיע אליו מייד, התינוק הזה כנראה לא היה אתנו. 

<היו"ר טלי פלוסקוב:>
איך זה התבטא? התקף אלרגי איך זה? 

<מירי כהן:>
הנה, הסבירו כאן, אני לא רופאה, אבל הסבירו שפשוט נחנקים. 

<היו"ר טלי פלוסקוב:>
אבל רואים את זה מבחוץ?

<יהודה גליק (הליכוד):>
כן, כן.

<רמי מילר:>
אני יכול להקריא את התמונה של זה. מספר נהג האמבולנס, שהוא ביצע משמרת באמבולנס לבן, שבסביבות השעה חמש אחר הצהריים התקבלה קריאה על התקף אלרגיה לילד בן שלוש. לדברי האם האלרגיה התחילה בשעות הבוקר בכלל. היא לוותה בגרד ובאיזושהי תפרחת מאוד גדולה על הבטן של הילד. ולדבריה, היא לא יודעת שהילד בכלל רגיש למשהו. הם היו אצל איזשהו רופא, מכיוון שההתקף היה מאוד קל הוא קיבל טיפול בסטרואידים ושחרר אותו הביתה. אחר הצהריים חלה החמרה במצבו של הילד עם התפשטות של התפרחת בכל הגוף והצוואר, גרד בלתי פוסק, הילד בקוצר נשימה חריף, נפיחות מאוד גדולה בלוע ובלשון, בצקת מאוד מאוד גדולה, גרד בלתי נשלט. 
<היו"ר טלי פלוסקוב:>
מפחיד.
<רמי מילר:>
שאלו אותה על חשיפה לאוכל, על חשיפה לסבון חדש, שום דבר, היא פשוט לא ידעה מה לספר. החובש הזריק את התרופה הזו, תוך שתי דקות כל התמונה הקלינית שציירתי עכשיו פשוט נעלמה. פשוט נעלמה.
<רמי מילר:>
הילד הזה הגיע לבית-החולים כשהוא במצב מצוין.

<מירי כהן:>
זה ההבדל עם אפיפן ובלי אפיפן. כמה פשוט, וזו הצלת חיים. אני חושבת שאנחנו יכולים לתאר קלינית שזו פשוט הצלחת חיים, כל כך פשוטה, כל כך זמינה, ואני חושבת שהחשיבות והדחיפות לעשות את זה זה מה שיותר מהר. 

<היו"ר טלי פלוסקוב:>
תודה רבה.

<יהודה גליק (הליכוד):>
אני באמת רוצה להוסיף לנקודה הזאת. 
<היו"ר טלי פלוסקוב:>
כן, בהחלט.

<יהודה גליק (הליכוד):>
תראי, אודליה הביאה פה מקרים של כאלה שנפטרו וגם יפעת, עשרות מקרים. אני אומר לכם את זה כבן-אדם מבוגר, אני לא אשכח את הטראומה שהייתי בה כילד בן 11 כשדוד שלי לקח אותי למסעדה, אכלנו פרווה, היה כתוב שזה קציצות סויה, במקרה במקום סויה זה היה בוטנים. המצוקה של הכמה דקות האלה כשאתה מרגיש קודם את העיניים שלך נהיות אדומות, השפתיים מתנפחות, לאט לאט אתה מרגיש את זה, ופתאום אתה חנוק.

<יפעת קריב:>
לא יכול לנשום.

<יהודה גליק (הליכוד):>
 אתה ילד, וזו טראומה לכל החיים. אני לא אשכח את האירוע הזה שהיה לפני 40 שנה. אז כל המקרים שלא נגמרו בסכנת חיים נגמרו בטראומה. תחשבי, ילד שנמצא במצוקה בחוסר אונים של כמה דקות, וצריך שניות, וזה מדהים, הקפיצו אותי לבית-חולים, קיבלתי את האדרנלין וזה עבר.
<רמי מילר:>
עוד משפט אחד לגבי היקף התופעה, לפחות ממה שאנחנו רואים במד"א. מנתונים שיש לנו, מתחילת השנה כ-500 אירועים של התקף אנפילקטי, של אלרגיה קשה. 
<היו"ר טלי פלוסקוב:>
500 בשנה?
<יהודה גליק (הליכוד):>
של השנה הזאת.
<רמי מילר:>
לא, מתחילת השנה.

<היו"ר טלי פלוסקוב:>
מתחילת השנה כבר 500.

<רמי מילר:>
מתחילת השנה כ-500 אירועים שאנחנו טיפלנו בהם. לא כולם על-ידי אמבולנסים רגילים, אלא מרביתם על-ידי ניידות טיפול נמרץ, אבל מאז שהכנסנו את האפיפן לשימוש יש לנו קרוב ל-150 שימושים.
<מירי כהן:>
150 אנשים שהצילו.
<היו"ר טלי פלוסקוב:>
הצטרף אלינו חבר הכנסת מיכאל מלכיאלי. שוב, מי שירצה לדבר נא להירשם אצל מנהלת הוועדה כדי שאני אוכל לצרף את זה. גם חברת הכנסת יעל גרמן הצטרפה. 

<יהודה גליק (הליכוד):>
שרת הבריאות לשעבר.
<יפעת קריב:>
שרת הבריאות לשעבר.
<היו"ר טלי פלוסקוב:>
שרת הבריאות לשעבר שגם תמכה בהצעת החוק. הבנתי, ותודה שאתם עוזרים לי, זה כיף היום.
<יפעת קריב:>
כי זה כבוד.
<יעל גרמן (יש עתיד):>
נראה לי שאני לא צריכה לדבר. 

<היו"ר טלי פלוסקוב:>
אני אבקש משי ברמן מנכ"ל איגוד המסעדות. בבקשה, אדוני.
<שי ברמן:>
שלום, גברתי, תודה רבה. אנחנו למעשה נמצאים בקשר גם עם העמותה וגם עם משרד הבריאות בנוגע להצעת החוק הזאת. בעצם באנו לוודא שהצעת החוק, כפי שהיא עברה בוועדת שרים לענייני חקיקה ומחריגה עסקים פרטיים, הדבר הזה בא לידי ביטוי. אנחנו כמובן מברכים על החוק, אבל לצערי הרב, כמו שאמרנו בעבר, עסקים קטנים אינם יכולים לעמוד בהצעת החוק הזו, ברשותך אפרט. 
<היו"ר טלי פלוסקוב:>
מאיזו סיבה?
<מיכאל מלכיאלי (ש"ס):>
מה העלות של דבר כזה?
<היו"ר טלי פלוסקוב:>
רגע, נבדוק. מה הסיבה?
<שי ברמן:>
הסיבות הן שזה בדיוק אבי אבות טומאות הרגולציה במדינת ישראל. נאמרו פה דברים, סופרו פה סיפורים, והטיעונים הם טיעונים משכנעים. אבל אנחנו נתקלים בזה כל הזמן, אנחנו נתקלים בזה בכיבוי אש, אנחנו נתקלים בזה במשרד הבריאות שרוצה שנרשום - - -

<היו"ר טלי פלוסקוב:>
אל תעשה השוואה בין כיבוי אש לבין מזרק שעולה 300 שקלים.

<שי ברמן:>
כל הדברים האלה הביאו לכך שעסק קטן ובינוני לא יכול היום להתנהל, וצריך לבדוק כל הזמן את עצמו, כל הזמן לעמוד בתקנות בלתי אפשריות. ולכן התנגדנו, והדבר הזה בא לידי ביטוי גם בוועדת שרים לענייני חקיקה שהבינה את הבעייתיות פה.

לגבי העלות, תמיד כשמדברים על הצלת חיים העלות זניחה. אבל אני רוצה להגיד לך משהו. קודם כול, משרד הבריאות, למיטב ידיעתי, לא עשה תהליך של RIA או חברי הכנסת, כפי שמתחייב בהחלטות ממשלה בנוגע לכל הצעת חוק שיש בה עלות למגזר פרטי, זה לא קרה.

דבר שני, זה גם לא בא לידי ביטוי בהחלטת ממשלה להפחית את הרגולציה ב-25%, אני לא רואה איך זה בא בכפיפה אחת עם העניין הזה. ודבר שלישי זה שזה לא הוגן. אני חושב שהסיפורים באמת נוגעים ללב וכולנו הורים וכולנו בני-אדם, אנחנו לא אויבים חלילה, אנחנו מדברים עם העמותה ומנסים לשתף פעולה. אבל להטיל את האחריות הזאת על בעל עסק שצריך לדאוג לעשרות דברים במשך היום, ולהטיל עליו את האחריות, יש בזה ממד של חוסר הגינות. ולכן, אנחנו נגד הדבר הזה. 
<יהודה גליק (הליכוד):>
שי, אני יכול לשאול אותך שאלה קטנה? תראה, אנחנו לא מדברים פה על עסקים קטנים, אני מדבר על מקומות שמאכילים סדרי גודל של מאות אנשים ביום, כשאנחנו מדברים על הוצאה של 300 שקל פעם בשנתיים. בסך הכול זה תיק עזרה ראשונה שקיים, פשוט לדאוג – כמו שאין לנו חוק על אקמול וחוק על פלסטר – פשוט שבתוך אותו תיק עזרה ראשונה יהיה גם את הדבר הזה. לא מעסקים קטנים, אני מבין, מעסקים שהם בינוניים פלוס, שמאכילים מאות אנשים. 

<יפעת קריב:>
אז דיברנו על 150 אנשים.
<יהודה גליק (הליכוד):>
250 אנשים, 300 שקל פעם בשנתיים.
<יפעת קריב:>
הגענו להסכמות על 150 בפעם הקודמת, אבל מסעדה או בית-מלון שיש בהם 150 איש ומעלה.
<שי ברמן:>
אולי תיתנו לי להגיב לחבר הכנסת? הוא שאל אותי שאלה. תראה, יותר אנשים, לצערי, בולעים משהו לפעמים ונתקע להם משהו בגרון והם נחנקים אצלנו. יותר אנשים מאשר חוטפים אלרגיה. 
<יהודה גליק (הליכוד):>
אבל לזה אין פתרון.
<שי ברמן:>
איך אנחנו אמורים לדעת האם זה ככה? אולי גם נשים מכשיר להצלת חיים? אולי גם נלך עם חלוקים לבנים? 

<מיכאל מלכיאלי (ש"ס):>
אם אפשר, למה לא? 

<קריאות:>
- - -

<היו"ר טלי פלוסקוב:>
אם היה אפשר הייתי אומרת: כן, תציב מכשיר להצלת חיים.
<מירי כהן:>
למה לא?

<שי ברמן:>
גם את זה אי-אפשר. אז מה, אתם רוצים שנשים גם מכשיר להצלת חיים? מירי ממשרד הבריאות תגיד לך שבמסעדות צריך להיות גם מכשיר להצלת חיים.

<מירי כהן:>
נכון, אנחנו בעד. ההבדל הוא שהמזון יגרום - - - והצלת חיים – הדפיברילטור הוא מכשיר החייאה.
<שי ברמן:>
חבר'ה, זה לא עומד במבחן המציאות, זה מעמיד אותנו – בגלל חוקים כאלה אי-אפשר לעשות פה עסקים, ואי-אפשר לבנות פה עסקים. זה מאוד יפה ומאוד צודק, אבל לצערי זה לא עומד במבחן המציאות. 
<יפעת קריב:>
סליחה, זה כמו שתגיד שלא יהיו מעברי חציה בכבישים כי מעבר חציה - - - 
<שי ברמן:>
זה פופוליזם, זה פופוליזם.
<יפעת קריב:>
סליחה, שנייה, לא, אתה - - -

<שי ברמן:>
להקביל את זה למעבר חציה?

<יפעת קריב:>
סליחה, אני יכולה לדבר רגע?

<היו"ר טלי פלוסקוב:>
דקה, חברת הכנסת יפעת קריב, דבר אחד אני רק רוצה, פשוט היועצת המשפטית הפנתה את תשומת לבי לחוק הצבת מכשירי החייאה במקומות ציבוריים. אז אני רוצה להגיד לכם שיש חוק שמחייב לשים בבתי-מלון שיש בהם לפחות 250 חדרי אירוח - -
<מירי כהן:>
בכל מקום ציבורי מעל 500 איש.
<היו"ר טלי פלוסקוב:>
- - ומחייב אולמות שמחה, גני אירועים ומרכזי כנסים המיועדים לאירוח של 500 איש לפחות. זאת אומרת, זה קיים. 
<יפעת קריב:>
נכון.

<היו"ר טלי פלוסקוב:>
אתה לא יכול להגיד שפתאום באנו עכשיו ואנחנו עושים לכם משהו אחר.
<שי ברמן:>
אבל יש הבדל בין מה שאת אומרת, זה משהו אחר, מלונות, ומקומות סופר גדולים. 

<היו"ר טלי פלוסקוב:>
פשוט כרגע אמרת: אם אפשר להציב מכשיר.

<שי ברמן:>
אני מדבר על עסקים קטנים ובינוניים.

<היו"ר טלי פלוסקוב:>
אבל פה לא מדברים על הקטנים והבינוניים.

<שי ברמן:>
אז אמרתי, אנחנו לא מתווכחים. באנו, גברתי היושבת-ראש - - -

<קריאות:>
- - -

<היו"ר טלי פלוסקוב:>
רגע, רק סדר. תנו לו לסיים, אני אתן לחברי כנסת להתבטא.

<יהודה גליק (הליכוד):>
צריך לומר לזכותו דבר אחד. הוא צודק בדבר אחד, שוועדת השרים כשקיבלה את ההחלטה התנתה את זה בזה שנחריג. אני חושב שזה לא נכון, אבל יש את הדבר הזה. צריך לומר שוועדת השרים כשאישרה את זה התנתה את זה.

<היו"ר טלי פלוסקוב:>
התנתה את זה במה?

<יהודה גליק (הליכוד):>
בהחרגה. 

<יפעת קריב:>
של עסקים קטנים.

<היו"ר טלי פלוסקוב:>
זאת אומרת, עסקים קטנים ובינוניים לא ייכללו בתוך החוק, נכון?
<שי ברמן:>
כן.
<היו"ר טלי פלוסקוב:>
זה בסדר. אני חושבת שלא היה קודם ויכוח.
<שי ברמן:>
ועדת שרים החריגה עסקים פרטיים, זו החלטת ועדת שרים לענייני חקיקה הברורה, רשום שם עסקים פרטיים. אתם רוצים לכתוב את זה מסעדות ובתי קפה, תגדירו את זה איך שאתם רוצים, אבל זה מה שכתוב בוועדת שרים: להחריג עסקים פרטיים. 

<יפעת קריב:>
אז רק משפט להגיד, שגם בפעם הקודמת דיברנו והסכמנו עם משרד הכלכלה ועם בעלי המסעדות, מי שהיה אז בפעם הקודמת, שעסקים שמאכילים 150 איש ומעלה - - - 

<מירי כהן:>
לא קטנים. 

<יפעת קריב:>
לא קטנים, לא פרטיים. אבל רק דבר אחד, וזה - - -

<שי ברמן:>
גברתי, משרד הכלכלה מתנגד לזה.
<יפעת קריב:>
ואוו, תן לסיים.

<שי ברמן:>
אבל משרד הכלכלה מתנגד לזה.

<היו"ר טלי פלוסקוב:>
רגע, תנו בבקשה לסיים, ואחר כך אני אתן לכם. 

<יפעת קריב:>
אנחנו מדברים על עסקי המזון. אני רוצה לשים את זה על סדר-היום, אנחנו מדברים על מזון. לכן, משהו שמציל חיים בתחום המזון, אי-אפשר שמי שמגיש מזון לאזרחים יגיד: לא, עלי זה לא חל. זה מזון ואנחנו מדברים על מזון. לכן, מי שמגיש מזון צריך לדעת שאם הוא נותן מזון, ויש אפשרות גם לתת משהו שמציל חיים בתיק עזרה ראשונה, זה חלק מזה. אם אתה לא רוצה לעשות את זה מצדי אל תפתח מסעדה, אבל once פתחת מסעדה תגיש ללקוח שלך לצד המזון גם אופציה להצלת חיים במידה ושמת לו בטעות בוטנים או השד יודע מה. 
<שי ברמן:>
אז בואו נשים הכול, בואו נשים מכשירי החייאה, ובואו נעשה פה - - -

<היו"ר טלי פלוסקוב:>
אדוני, אדוני, בוא נרגע.

<מיכאל מלכיאלי (ש"ס):>
300 שקל.
<היו"ר טלי פלוסקוב:>
בוא נרגע, בבקשה. אני לא מקבלת כאן תשובות בסגנון כזה. שמענו את עמדתך, הבנו אותה, וזכותנו גם להביע עמדה. תודה. נמשיך כרגע בדיון, אני רוצה לשמוע את ד"ר ליאור יהושע סגן ראש ענף רפואה בצה"ל.
<ליאור יהושע:>
שלום, אני רוצה להתייחס לדברים שנאמרו קודם לכן. בצבא היו כמה אירועים קשים של סכנת חיים, וגם התחושה שלנו כמו במד"א שהשכיחות של אירועים של אנפילקטי במגמת עלייה. עשינו המון תהליכים בצבא, אני אפרט חלק קטן מהם, בהמשך למה שאמרו בתחילת הדיון. 

קודם כול, כל תהליך המיון הרפואי, קביעת כשירות של חיילים השתנתה מקצה לקצה, והמיון הרפואי עצמו הוחמר ככה שחיילים אלרגיים לא יגיעו ליחידות שדה, שיהיו במקומות שיש בהם שירותי רפואה זמינים. זימנו את כלל החיילים עם סעיפי ליקוי בצבא שיש להם אלרגיה למזון, כל חייל כזה צויד בשני מזרקי אפיפן. ולגבי המקרה שהחייל תיאר, אני אשמח לבדוק אם תיתן לי את הפרטים אחר כך כדי לראות בדיוק מה הייתה הבעיה.

<עומר קריב:>
אמרת שכל חייל מצויד בשני מזרקים?

<ליאור יהושע:>
כן.

<עומר קריב:>
הצבא הביא?

<ליאור יהושע:>
הצבא היום נותן לכל חייל אלרגי.

<יפעת קריב:>
יש פה חייל שלא צויד באף מזרק. הנה, חייל, ותאמין לי, צה"ל מכיר את המקרה שלו. אין דבר כזה.
<ליאור יהושע:>
אין בעיה, אמרתי שיבוא אלי אחר כך, ואנחנו נבדוק את זה.

<היו"ר טלי פלוסקוב:>
הוא יבדוק מקרה ספציפי, אבל את הכלל אנחנו שומעים. זה כבר חשוב.

<יפעת קריב:>
אין דבר כזה.

<ליאור יהושע:>
אני אומר את זה. מה זה אין דבר כזה?

<היו"ר טלי פלוסקוב:>
בוא נשמע עד הסוף. גם חברי הכנסת, בואו ניתן כבוד.
<ליאור יהושע:>
כלל תהליכי הקליטה של חיילים ביחידות השתנה. כלומר, כל חייל שמגיע היום ליחידה צריך למלא שאלון רפואי, הוסיפו לשאלון הרפואי הזה שאלות ספציפיות בנוגע לאלרגיה למזון, בהמלצות למזרק אפיפן. כל חייל כזה, בין אם יש ובין אם אין לו מזרק אפיפן, נדרש לראות רופא תוך פרק זמן של עד 48 שעות. עוד פעם, מתוך כוונה שהרופא ייגע בחיילים האלה, יוודא שהם מכירים את הצורך לשאת את מזרק האפיפן, ואם אין להם, לתת להם מרשם שיוכלו לקבל את מזרק האפיפן. 
נרכשו מנות מזון ייעודיות לחיילים אלרגיים בצבא בעלות של אלפי שקלים, ויש את זה היום. בכל היחידות אפשר להזמין את מנות האוכל האלה. כלל החובשים הפלוגתיים בצבא נכון להיום נושאים עליהם מזרקי אפיפן. נכנסה הכשרה לכלל החובשים בצה"ל בבה"ד 10 בנוגע לזיהוי של מצבים תכופים של אלרגיה.
<יהודה גליק (הליכוד):>
כל חובש בצה"ל מחזיק אפיפן? 

<ליאור יהושע:>
חופ"ל, חובש פלוגתי. הכוונה היא, וזה כרגע נמצא גם ברכש, שכל חובש בצבא יישא עליו באפוד מזרק אפיפן.
<היו"ר טלי פלוסקוב:>
יפה.

<מירי כהן:>
חשוב מאוד.
<ליאור יהושע:>
נגדי המטבח שלנו בצבא עוברים במהלך ההכשרה שלהם הדרכה לגבי אלרגיה למזון. ועוד פעם, גם הכוונה שלנו, ונעשה כרגע רכש לכיוון הזה, שגם בחדרי האוכל הגדולים בצבא יהיו מזרקי אפיפן לרשות הסגל במטבחים. זה עוד לפני בכלל הצעת החוק שעברה. 

<היו"ר טלי פלוסקוב:>
יופי, אני מברכת. 

<יהודה גליק (הליכוד):>
כל הכבוד.
<היו"ר טלי פלוסקוב:>
אני חושבת שכל אחד שיושב פה מברך. במקרה הזה אני כן אבקש, אדוני, לבדוק פרטני לגבי מה ששמענו פה. 

<יפעת קריב:>
גם באוכל בבסיס.
<היו"ר טלי פלוסקוב:>
הלשכה המשפטית, משרד הפנים.

<יהודה גליק (הליכוד):>
אני רוצה רגע להבין, זה אומר שאתם מסכימים, תומכים בהצעת החוק הזאת? 

<היו"ר טלי פלוסקוב:>
נאוה אושר, בבקשה, גברתי. הנציגה של משרד הפנים.

<נאוה אושר:>
שלום, אנחנו מתנגדים. יכול להיות שזה כבר הוזכר, שמעתי מקודם שנאמר שלא יחול, אבל מאחר שזה מופיע בשני הנוסחים של הצעות החוק, אנחנו מבקשים לומר שאנחנו מתנגדים לאחריות פלילית שתושת. 
<מירי כהן:>
ברור.
<היו"ר טלי פלוסקוב:>
אין אחריות פלילית בחוק הזה.

<יהודה גליק (הליכוד):>
שום אחריות פלילית, זה מוסכם.

<נאוה אושר:>
בסדר, תודה.

<היו"ר טלי פלוסקוב:>
זה הדבר היחיד שאתם מתנגדים כמשרד הפנים?

<יהודה גליק (הליכוד):>
ההפך, זה מגן על המקום. הרי היום אני יכול לתבוע בית אוכל שאין לו דבר כזה, כי הוא האכיל אותי. אם היה לו דבר כזה זה רק מגן עליו. אין שום אחריות פלילית בלי זה. זה מגן על הגוף כשהוא אומר: תשמע, אני לפחות ניסיתי להגן על האוכל.
<דוד בן שושן:>
אני רוצה להוסיף משהו בעניין.
<היו"ר טלי פלוסקוב:>
אדוני.

<דוד בן שושן:>
לא נעשתה עבודה לגבי המשמעויות הכספיות של הדבר הזה, ואני אומר שצריך לבדוק את הנושא הזה ולדעת.
<מירי כהן:>
משרד האוצר עשה את זה.
<יפעת קריב:>
ראינו תוכנית.

<דוד בן שושן:>
לידינו לא הגיעה המשמעות הכספית של הדבר הזה.

<היו"ר טלי פלוסקוב:>
יש פה נציג של משרד האוצר? הנה, יש לנו נציג של משרד האוצר, בוא נשמע גם אותו. בבקשה, אדוני. 

<דניאל לורברבוים:>
שלחתי לוועדה בזמנו תחשיב עלויות. כמובן שלפי איך שהצעת החוק מנוסחת, נכון לעכשיו העלויות לא מגיעות מאוצר המדינה, אלא הן מחייבות את הבעלויות במוסדות החינוך לרכוש את מכשיר האפינפרין, את האפיפן. אבל אם כן יוחלט לשנות את נוסח החוק כרגע - - - 

<היו"ר טלי פלוסקוב:>
אין כוונה לשנות את נוסח החוק בשלב זה.
<דניאל לורברבוים:>
אז אין טעם לדבר על עלויות - - -
<היו"ר טלי פלוסקוב:>
בסדר גמור. משרד החינוך. מי ממשרד החינוך כאן? בבקשה, אדוני.
<אילן שי:>
מבחינת משרד החינוך, יש לנו היום חוזר מנכ"ל שעוסק בנושא של טיפול בהיערכות של בית-ספר ללימודים של ילד עם אלרגיה במוסדות חינוך. גם בהיבט של הסביבה של בית-ספר, לדאוג לכך שככל האפשר ברמה של הכיתה וברמה של מוסד החינוך יהיו מרחבים שנקיים מהאלרגן. 
לגבי תלמידים בגילאים היותר נמוכים, בגילאי גן וגילאים עד כיתה ב', עד כיתה א', יש סייעת רפואית לתלמידים עם אלרגיה מסכנת חיים, שנמצאת אתם במהלך שעות הלימודים. לתלמידים בכיתה ב' יש סייעת בהיקף יותר מצומצם, שזה מכנסה את השעות שבהן יש ארוחות של תלמידים שהם מביאים אתם מהבית; ותלמידים מכיתה ג' ומעלה, בוודאי שהמענה הוא באמצעות – גם היכולת שלהם להבחין והיכולת של הסביבה בין מוצרים שהם אלרגים לבין מוצרים שהם לא אלרגים, ויש גם את המזרק אפינפרין שהתלמידים מגיעים אתו לבית-הספר. כאשר יש הדרכה גם לגבי מניעת חשיפה וגם מתן מענה כשיש אירוע חירום.
<היו"ר טלי פלוסקוב:>
משרד הכלכלה, יש כאן מישהו? זה הרשות לעסקים קטנים ובינוניים? בבקשה, אדוני. 
<יפעת קריב:>
זה לא רלוונטי שם בכלל.

<נעם דשא:>
העמדה שלנו היא קודם כול שהחוק, כמו שציין שי, לא יחול על עסקים פרטיים כמו שסוכם בהבנות. אבל ברור שיש חשיבות בכך שיהיו המזרקים האלה, ולכן ההצעה שלנו, מה שאנחנו תומכים בו שזה יהיה וולונטרי. כלומר, היום בתי-עסק לא יכולים לרכוש מזרקים כאלה כי מדובר במרשם.
<היו"ר טלי פלוסקוב:>
בבתי-עסק שיהיה וולונטרי?
<יהודה גליק (הליכוד):>
הם לא יכולים לרכוש כי אין להם מרשם.
<נעם דשא:>
הם לא יכולים לרכוש את המזרקים בכלל כי הם צריכים מרשם. החוק האמריקני, לדוגמה, הוא חוק שמאפשר רכישה, לא מחייב אותם.

<מירי כהן:>
נאשר את זה, נסדיר את זה. 

<היו"ר טלי פלוסקוב:>
אני מתקנת אותך כבר, אני שומעת שמשרד הבריאות יאפשר רכישה גם למוסדות, לא רק לפרטיים.
<מירי כהן:>
 נכון.

<יעל סלנט:>
זה צריך לבוא לידי ביטוי פה בחוק.
<נעם דשא:>
 בסדר גמור, זה מה שאנחנו אומרים. אנחנו תומכים בכך שיאפשרו לרכוש, אבל לא בצורה מחייבת, אלא בצורה וולונטרית. ככה בעצם ניצור את ההזדמנות.
<היו"ר טלי פלוסקוב:>
מה שאתה אומר כרגע, שהעסקים הקטנים, שפה הייתה התנגדות שזה יהיה בחובה, שזה יהיה בצורה וולונטרית, ושייתנו להם אפשרות לרכוש. זאת עמדתכם?

<נעם דשא:>
כן.

<יפעת קריב:>
זו עמדה חשובה. זה חשוב.
<יהודה גליק (הליכוד):>
שי, זה מקובל עליכם?
<שי ברמן:>
כן.
<היו"ר טלי פלוסקוב:>
אני רוצה דקה לדבר על מושג שהשתמשתם בו, עסקים פרטיים. האם מדובר בעסקים פרטיים בכל גודל? 

<נעם דשא:>
בהיבט הסוכנות לעסקים קטנים אנחנו כמובן מייצגים קודם כול את העסקים הקטנים והבינוניים. 

<היו"ר טלי פלוסקוב:>
מה זה? מה הגודל? 

<מירי כהן:>
מה זה? מסעדה, למשל. 

<מיכאל מלכיאלי (ש"ס):>
איך נמדד קטן?

<היו"ר טלי פלוסקוב:>
אם זו מסעדה, כמה אנשים היא צריכה להכיל? לדוגמה, מה שקראתי לגבי החוק הקיים.

<יהודה גליק (הליכוד):>
בית-מלון. 

<נעם דשא:>
מסעדות באופן כללי זה בעייתי למדוד את כמות הפיות שאוכלים בהן.
<מירי כהן:>
למה? כמה אפשר? 
<היו"ר טלי פלוסקוב:>
אבל יש מסעדה ל-200 מקומות ויש מסעדה ל-50 מקומות.

<מירי כהן:>
זה דווקא יותר פשוט מאשר מקום ציבורי שמכיל 500 איש - - -
<היו"ר טלי פלוסקוב:>
הרי כשאתה נותן רישיון עסק אתה כותב כמה מקומות ישיבה המקום הזה יכול להכיל.
<מירי כהן:>
נכון.

<נעם דשא:>
אנחנו מודדים עסק קטן לא לפי כמות האנשים שאוכלים בו, אלא בעצם לפי מחזור העסקים שלו.
<היו"ר טלי פלוסקוב:>
ואנחנו יכולים למדוד את זה אחרת?
<נעם דשא:>
צריך לבדוק.

<מיכאל מלכיאלי (ש"ס):>
פה דיברו על 150 איש, 200 איש.
<נילי חיון דיקמן:>
הייתי שמחה לשמוע בכל זאת מה הפרמטרים. 

<היו"ר טלי פלוסקוב:>
אבל הוא מדבר שזה לא לפי אנשים, הוא אומר שזה רק לפי המחזור הכספי.

<קריאה:>
עשרה מיליון?

<נילי חיון דיקמן:>
לא, הוא לא אמר.
<קריאות:>
- - -

<נילי חיון דיקמן:>
מחזור עסקים של עד כמה?

<נעם דשא:>
עד 20 מיליון ש"ח.
<היו"ר טלי פלוסקוב:>
אדוני, הנציג של איגוד המסעדות, אתה יכול להקשיב לנו כאן?
<שי ברמן:>
כמו שאמר הנציג של משרד הכלכלה, הפרמטרים הם המחזור העסקי של העסק וכמות המועסקים, זה פחות או יותר הפרמטר של עסק קטן ובינוני.
<יהודה גליק (הליכוד):>
עד מיליון שקל זה נקרא עסק קטן?
<היו"ר טלי פלוסקוב:>
אבל אנחנו לא יכולים למדוד את זה בכסף.

<שי ברמן:>
לכן, גם לא סתם ועדת שרים לענייני חקיקה דיברה על עסקים פרטיים. עסקים פרטיים, כי קשה מאוד עכשיו לעשות את ההבדלה, אתם תיכנסו פה לאיזשהו לופ שקשה מאוד לצאת ממנו. לכן, עסקים פרטיים ככה זה לא צריך להיות רשום, לא צריכים להיות חלק. יהיה קשה מאוד למצוא איזשהו - - - 

<יפעת קריב:>
בית-מלון זה עסק פרטי?

<קריאה:>
בית-מלון זה עסק פרטי.

<היו"ר טלי פלוסקוב:>
בטח.

<מירי כהן:>
אולם שמחה.

<יפעת קריב:>
יש עסק שהוא לא עסק פרטי?
<היו"ר טלי פלוסקוב:>
אולם שמחה, בתי-מלון, כל אלו עסקים פרטיים. 

<היו"ר טלי פלוסקוב:>
כן, בבקשה, נציגת משרד הכלכלה.
<שי ברמן:>
יש בתי-מלון שהם חברות ציבוריות.

<נעמי הימיין-רייש:>
שני דברים. אחד, העמדה של הסוכנות לעסקים קטנים היא ביחס לעסקים קטנים. עסקים קטנים אלו עסקים עם עד 20 מיליון ש"ח מחזור ועד 20 עובדים; ובינוניים עד 100 מיליון ש"ח ו-100 עובדים. העמדה של ועדת שרים לענייני חקיקה, שזאת עמדת הממשלה, שהממשלה מחויבת ללכת על-פיה, היא שהצעת החוק לא תחול על המגזר העסקי בכלל. 
<יפעת קריב:>
לא, לא.
<נעמי הימיין-רייש:>
ולכן, אני עושה פה איזושהי הבחנה בין עמדת הסוכנות לבין עמדת הממשלה. 

<יעל גרמן (יש עתיד):>
מה? איפה היה כתוב דבר הזה?
<יהודה גליק (הליכוד):>
בהחלטה של ועדת השרים. 

<יפעת קריב:>
אבל בפעם הקודמת זה עבר. משרד הכלכלה בפעם הקודמת אישר את זה, והגדרנו גם עסקים קטנים בינוניים שלא, ומעסק בינוני גדול כן, בתי-מלון כן. 

<היו"ר טלי פלוסקוב:>
אני פשוט מקריאה.
<יהודה גליק (הליכוד):>
בהחלטת ועדת השרים. יש לך את החלטת ועדת השרים?

<היו"ר טלי פלוסקוב:>
כאן. אנחנו נקריא עכשיו. אני אקריא לכם.

<יעל סלנט:>
החלטת ועדת שרים בכנסת הקודמת באמת הייתה אחרת.
<יהודה גליק (הליכוד):>
לא, בכנסת הזאת. החלטת ועדת שרים הזאת.
<יפעת קריב:>
כבר הלכנו אחורה.

<היו"ר טלי פלוסקוב:>
דקה, רבותי, קצת סבלנות.

<יהודה גליק (הליכוד):>
החלטת ועדת שרים הזאת מחריגה פרטיים. 
<היו"ר טלי פלוסקוב:>
"מחליטים, בהתאם... : א. הצעת החוק לא תכלול במסגרתה סנקציה פלילית. – את זה סיכמנו.

<יהודה גליק (הליכוד):>
זה הוסכם.

<היו"ר טלי פלוסקוב:>
"ב. עקרונות הצעת החוק ישולבו במסגרת חקיקה קיימת." – זה בסדר – "ג. הצעת החוק לא תחול על עסקים פרטיים.", על עסקים פרטיים. יש פה באמת - - -
<קריאות:>
- - -

<יעל גרמן (יש עתיד):>
זו פעם ראשונה שאני שומעת על זה. 

<מיכאל מלכיאלי (ש"ס):>
כל בתי-המלון הם פרטיים.
<יפעת קריב:>
כל העסקים פרטיים.

<קריאה:>
כל המסעדות פרטיות.

<מיכאל מלכיאלי (ש"ס):>
הכול פרטיים.

<היו"ר טלי פלוסקוב:>
אבל הכול פרטי, אז מה נשאר לנו? אם אנחנו מוציאים את זה אז מה נשאר לנו?
<יהודה גליק (הליכוד):>
זה מוסדות החינוך וחדרי אוכל של צה"ל ושל המשטרה.

<מיכאל מלכיאלי (ש"ס):>
מתנ"סים, בתי-ספר, משטרה.

<היו"ר טלי פלוסקוב:>
צה"ל, משטרה, מערכת החינוך.

<יפעת קריב:>
בפעם הקודמת – כנראה הם התבלבלו.
<מיכאל מלכיאלי (ש"ס):>
זה מגוחך.

<יפעת קריב:>
בפעם הקודמת זה היה, וכנראה היה פה איזשהו מישהו שהתבלבל, וצריך לחזור ולבדוק. דיברו על זה שזה לא יחול על עסקים קטנים, ולא פרטיים.
<יהודה גליק (הליכוד):>
הכוונה של ועדת השרים הייתה שיש - - - 

<היו"ר טלי פלוסקוב:>
הוצאנו את המסמך מהוועדה, רשום פה פרטיים, צודקים.

<יפעת קריב:>
אני יודעת, אבל אולי הם התבלבלו.

<קריאות:>
- - -
<יהודה גליק (הליכוד):>
בסיפור של הפרטיים הם טענו שיש ועדה שעוסקת ברגולציה.
<יעל גרמן (יש עתיד):>
זה מוציא את כל הטעם מן החוק.
<יפעת קריב:>
נכון. ובפעם הקודמת הוחלט אחרת.
<יעל גרמן (יש עתיד):>
זאת אומרת שאם פעם הבאה תתנפח בגלל שהיא אכלה שומשום או טחינה - - -
<מיכאל מלכיאלי (ש"ס):>
יגידו לה שוועדת שרים אמרו שאתה אין בעיה.
<יפעת קריב:>
בבית-מלון, לדוגמה.

<יעל גרמן (יש עתיד):>
בתי-מלון ומסעדה ובתי קפה, הרי כל המקרים קרו בבתי קפה ובמסעדות.
<מיכאל מלכיאלי (ש"ס):>
כל המסעדות.

<יפעת קריב:>
באבן גבירול ב"גופרה", כשהיא מתה - - -
<מיכאל מלכיאלי (ש"ס):>
גם בתי-ספר פרטיים יהיו פטורים.

<היו"ר טלי פלוסקוב:>
אנחנו ממשיכים בדיון. משרד הכלכלה, נעמי, בבקשה.
<נעמי הימיין-רייש:>
לא ידוע לי על זה שמישהו בוועדת השרים התבלבל. זו הייתה החלטה שהתקבלה - -
<יהודה גליק (הליכוד):>
מה?
<קריאות:>
- - - 

<היו"ר טלי פלוסקוב:>
רגע, לא להפריע, בבקשה.

<נעמי הימיין-רייש:>
- - אחרי דיון שהתנהל מול חבר הכנסת המציע, להכניס את האפשרות להחזקה וולונטרית של מזרקים. זה ירחיב, יאפשר להרחיב את מעגל בתי העסק שמחזיקים את זה. 

<היו"ר טלי פלוסקוב:>
זה אפשר.

<נעמי הימיין-רייש:>
אנחנו לא סבורים שנכון לחייב עסקים להחזיק.
<היו"ר טלי פלוסקוב:>
וולונטרית מקובל עליכם?
<נעמי הימיין-רייש:>
וולונטרי מקובל עלינו.

<יפעת קריב:>
אבל זה אומר שעסקים קטנים כן, גדולים לא. 

<יהודה גליק (הליכוד):>
אני רוצה להסביר. 
<היו"ר טלי פלוסקוב:>
גליק, כן.

<יהודה גליק (הליכוד):>
הסיבה של ההסתייגות הזאת בוועדת השרים הייתה שנאמר בוועדת השרים שהוקמה ועדה בין-משרדית שנקראת הוועדה לענייני רגולציה. 
<היו"ר טלי פלוסקוב:>
זה נכון.

<יהודה גליק (הליכוד):>
ועל-פי ההחלטה הזאת אסור לקבוע שום רגולציה על שום עסק בישראל בלי ועדת הרגולציה. אני בכל זאת מציע שתהיה איזושהי הסכמה לגבי איזשהם גופים גדולים שיש להם בכל מקרה תיק עזרה ראשונה, שיהיה אפשר שיהיה בתוכו. 

בכל מקרה, אני שמח מאוד על ההצעה שלכם על וולונטרי, וגם על ההסכמה של משרד הבריאות שבעלי עסקים יוכלו לרכוש, זה ודאי צעד בכיוון הנכון. אם היה אפשר לכלול עסקים גדולים שמוגדרים כחוק עסקים גדולים, אין שום סיבה שבית-מלון שמגלגל 100 מיליון דולר בשנה יעלה לו 300 שקל פעם בשנתיים לא יחזיק בתוך תיק עזרה ראשונה שכבר קיים.
<היו"ר טלי פלוסקוב:>
הם לא מדברים על כסף.
<יפעת קריב:>
הם דיברו על כסף.
<יהודה גליק (הליכוד):>
הם דיברו על רגולציה.

<היו"ר טלי פלוסקוב:>
לא, הם לא דיברו על כסף. הם דיברו על זה שאנחנו מוסיפים להם שהוא עוד חייב משהו לטובת העניין.
<יהודה גליק (הליכוד):>
נכון. למרות שהכנסת לפני כמה שבועות אישרה להקים בודקה, כל מיני דברים, וזה בסדר.
<היו"ר טלי פלוסקוב:>
אנחנו מנסים להקל במקרים שאנחנו יכולים, כל הזמן מדברים על זה.
<יהודה גליק (הליכוד):>
מנסים להקל עליהם, נכון.
<יפעת קריב:>
אבל, גברתי היושבת-ראש, בלאו הכי יש תיק עזרה ראשונה, זה לא שיש פה רגולציה חדשה. אם כן, צריך לעצור את עבודת משרד הבריאות בפיתוח של תרופות. הלוא תיק עזרה ראשונה התקדם ממה שחוקקו לפני, לא יודעת באיזו שנה חוקקו שצריך להיות תיק עזרה ראשונה בעסקים שמגישים מזון כמו בתי-מלון. בתוך תיק עזרה ראשונה יש תרופה חדשה מצילת חיים. 

<יהודה גליק (הליכוד):>
אני מציע שנקבל את זה.
<היו"ר טלי פלוסקוב:>
תראו, מה שנעשה, מה שאני מציעה, כל עוד כרגע - - 
<יהודה גליק (הליכוד):>
כל עוד שיש הסכמה על וולונטרי.
<היו"ר טלי פלוסקוב:>
- - כפי שהבנתי, יש הסכמה על וולונטרי, נלך על וולונטרי. מה גם שאנחנו כרגע בקריאה ראשונה. אם נצליח לשנות בזמן שעד שנגיע לשנייה ולשלישית לשנות עוד משהו אז נשנה עוד. בסדר?

<יהודה גליק (הליכוד):>
מצוין. אם זה מוסכם על כולם אז בסדר גמור.
<היו"ר טלי פלוסקוב:>
עוד מישהו רוצה להתייחס?

<יעל גרמן (יש עתיד):>
כן. 
<היו"ר טלי פלוסקוב:>
בבקשה, חברת הכנסת יעל גרמן.

<יעל גרמן (יש עתיד):>
ראשית, אני כמובן מקבלת את הצעתך, זאת הצעה נכונה למזער, ולפחות את זה. ואני מציעה שמייד לאחר הקריאה הראשונה נחזיר את זה לוועדת שרים לשנות את ההחלטה ולהחיל גם את העסקים הפרטיים. 
<היו"ר טלי פלוסקוב:>
את זה כבר היוזמים ייקחו. 

<יהודה גליק (הליכוד):>
או שננסה לעבור דרך הוועדה של הרגולציה, אני לא יודע מי שם.
<יפעת קריב:>
במקביל.
<יעל גרמן (יש עתיד):>
וגם אתה חייב לשנות את ההחלטה של ועדת שרים. 

<היו"ר טלי פלוסקוב:>
כן. בקיצור, מה שצריך להבין פה, חבר הכנסת יהודה גליק, יש לך עוד עבודה, גם לך, וגם כמובן ליוזם השני. עוד מישהו רוצה להתייחס? כי אני רוצה להתחיל לקרוא את החוק.
<אודליה אלבו:>
יושבת-הראש, נמצא אתנו כאן יושב-ראש איגוד לאלרגיה ואימונולוגיה בישראל.
<היו"ר טלי פלוסקוב:>
בבקשה, רק בקצרה, כי אנחנו רוצים להגיע לחוק.
<אהרון קסל:>
אני מתנצל שלא הייתי בתחילת הדיון, הייתי בדיון אחר שנוגע לילדים בגילאים אפס עד שלוש בנושא הזה. אני רק רוצה לחזק את הנושא של ההבנה בטיפול בילדים אלרגיים. הקבוצה היחידה שלא מוגנת בישראל בפני תגובות אלרגיות שיכולות לגרום למוות אלו הילדים הגדולים. לכן, אנחנו באיגוד לאלרגיה ואימונולוגיה תמכנו בזה שיהיו מזרקי אפיפן בבתי-הספר באמצעות נאמני בריאות, אנשים שיוכלו להזריק בעת הצורך ולתת הגנה רוחבית לכל הילדים שסובלים מאלרגיה זו או אחרת. זה הכי חשוב לנו. 
לגבי מסעדות וכו'. אני חושב שמקומות גדולים כמו בתי-מלון, אולמות של חתונות, צריכים להחזיק את המזרק. גם צריך לזכור שצריכה להיות אחריות אישית של האנשים שאלרגיים לשאת אתם את המזרק. 

<יפעת קריב:>
ברור.

<יהודה גליק (הליכוד):>
גם.
<היו"ר טלי פלוסקוב:>
זה ברור.

<אהרון קסל:>
ובעזרת הדרכה שתינתן לכלל האוכלוסייה כל אחד ידע להפעיל את זה, ואני חושב שזה ייתן פתרון רחב לכולם.
<היו"ר טלי פלוסקוב:>
הבנתי שהאמירה של פרופ' קסל האירה פה הרבה. 
רבותי, אני רוצה רק להגיד דבר אחד, אני רוצה להגיד לכם שאפשר לדבר ואפשר להתחיל חקיקה, אז אני חושבת שהנושא די ברור. אני מאוד שמחה על כך שיש הסכמה פה בין הצדדים שעד היום לא הייתה. אני מאוד רוצה להתחיל להתקדם בקריאת החוק. לכן, אני אתן לכם לדבר, אבל ממש בקצרה. 

<יהודה גליק (הליכוד):>
אם יש הערות שיעירו תוך כדי.

<היו"ר טלי פלוסקוב:>
גם נקריא עכשיו, ונוכל גם להעיר.

<יהודה גליק (הליכוד):>
נקריא את החוק. אז בואו, חבר'ה, אני מציע שאת ההערות נשמור לתוך כדי.
<מיכל חורין:>
רק לגבי נאמן הבריאות במוסדות החינוך.

<אילן שי:>
רק לגבי נאמן הבריאות.
<יפעת קריב:>
אבל נאמן בריאות זה לא בחקיקה.
<היו"ר טלי פלוסקוב:>
חבר הכנסת מלכיאלי, אתה רוצה לדבר?

<מיכאל מלכיאלי (ש"ס):>
משפט אחד לגבי היוזם יהודה. אני עכשיו שומע את ההבדל בין מקומות פרטיים, זה דבר שלדעתי, כמו שאת אמרת, צריך לתקן אותו. אבל מה הדין במוסדות חינוך פרטיים? יש מוסדות חינוך הפטור שהם חצי חצי, ויש מוסדות שהם מקסימום פרטיים. אני חושב שהחוק צריך לחול גם עליהם.

<יהודה גליק (הליכוד):>
הוא חל.
<מיכאל מלכיאלי (ש"ס):>
הוא לא חל.

<יהודה גליק (הליכוד):>
הם גם עסקיים. אנחנו מדברים על פרטיים, הם מדברים על עסקיים. 

<קריאות:>
- - -

<היו"ר טלי פלוסקוב:>
כן, עסקים פרטיים. בבתי-ספר אין.

<יפעת קריב:>
גברתי היושבת-ראש, רק משפט אחד בשבילך.

<היו"ר טלי פלוסקוב:>
בבקשה.

<יפעת קריב:>
בואו לא נעכב את החוק בגלל המגזר העסקי.
<יהודה גליק (הליכוד):>
זה נכון.

<היו"ר טלי פלוסקוב:>
לא, אני רוצה להתקדם.

<יפעת קריב:>
בחינוך בואו נעביר אותו.
<היו"ר טלי פלוסקוב:>
זה מה שאמרתי כרגע, אני רוצה להתקדם.

<אילן שי:>
לגבי מוסדות חינוך, זה יחול על כל מוסדות החינוך. לגבי נאמן בריאות, משרד החינוך ומשרד הבריאות ניסו לקדם את הנושא של נאמן בריאות מול ארגוני המורים, אבל לא הצלחנו בגלל התנגדות של הארגונים. 

<יפעת קריב:>
נאמן בריאות זה לא בחקיקה. 

<היו"ר טלי פלוסקוב:>
זה לא בחקיקה. זה הרצוי.
<מיכל חורין:>
זה כן רלוונטי עניין נאמן הבריאות. היום אנחנו קוראים לזה אומנם נאמן בריאות, אבל כן החלטת ועדת שרים קבעה שהאחריות על ההזרקה לא תחול על עובדי הוראה. זאת אומרת, זה כן משהו שצריך לזכור גם כשמחילים - - -
<יהודה גליק (הליכוד):>
אין אחריות לאף אחד, אין אחריות פלילית. 

<מירי כהן:>
אין אחריות פלילית. 
<מיכל חורין:>
לא אחריות פלילית, אלא עצם ההזרקה לא תחול על - - -

<מירי כהן:>
מותר להם להזריק. 

<היו"ר טלי פלוסקוב:>
אז מי יזריק?

<יהודה גליק (הליכוד):>
כל בית-ספר יכול לבחור. גברתי, זאת יכולה להיות מזכירת בית-ספר, לא צריך הכשרה, ילד בכיתה ה' יודע לעשות את זה.
<קריאה:>
המנהל - - -

<קריאות:>
- - -

<היו"ר טלי פלוסקוב:>
אם חס וחלילה, כל מורה. אני עוד פעם אומרת, חס וחלילה, אם אתה נתקע בסיטואציה שילד לידך לא מרגיש טוב, תאמין לי, המורה שיודעת שיש לה מזרק, היא לא תשאל את מה שאתם כתבתם, יש לה מזרק, היא תעשה כדי להציל את הילד. 

<מיכל חורין:>
הנוסח של הצעת החוק היום לא קובע באופן מפורש שמורה יעשה את זה. 

<נילי חיון דיקמן:>
נכון.

<יהודה גליק (הליכוד):>
בסדר, נכון.
<היו"ר טלי פלוסקוב:>
וזה מתאים לנו וזה בסדר.

<יהודה גליק (הליכוד):>
אגב, האחות ששבוע שעבר הניקה את התינוק הפלסטיני, לא כתוב בשום מקום בכללים של האחיות שאחות צריכה להניק.
<היו"ר טלי פלוסקוב:>
נכון.

<מיכל חורין:>
ולכן, הנוסח כמו שהוא מקובל היום.
<היו"ר טלי פלוסקוב:>
הוא מתאים לכם וזה בסדר. יפה, זהו, רבותי, אנחנו מתקדמים. שני אנשים שם בצד בקצרה. 

<אהרון קסל:>
אני רק רוצה להעיר בהקשר הזה, שאם מורה או כל אחד הזריק בטעות מזרק אפיפן - -

<יהודה גליק (הליכוד):>
לא קורה כלום.

<אהרון קסל:>
- - לא קורה שום דבר. זה נורא חשוב להבין את זה. ולכן, לא צריכה להיות בעיה.
<היו"ר טלי פלוסקוב:>
בסדר גמור. עוד מישהי? כן, גברת.

<רות דיין מדר:>
האוצר דיבר על כך שבעצם הוא לא צד לעניין מאחר שאין לו אחריות לעניין המימון. במוסדות הרשמיים של משרד החינוך יש בעלות משותפת בין משרד החינוך סלש האוצר לבין הרשויות המקומיות, אז יש התייחסות לעניין של המימון, ולא ניתן להתעלם ממנו. 
דבר שני זאת השאלה מי הולך לתת את המזרקים האלה אם עובדי ההוראה לא מוכנים לתת אפילו אקמול? 

<יהודה גליק (הליכוד):>
כל בית-ספר ימנה מישהו, זאת יכולה להיות גם מזכירה של בית-הספר, החובש, האחות.
<היו"ר טלי פלוסקוב:>
כל בית-ספר יחליט. אנחנו בחוק לא קובעים מי יזריק.

<מיכאל מלכיאלי (ש"ס):>
מנהל בית-הספר.
<רות דיין מדר:>
אבל מי יחליט?

<היו"ר טלי פלוסקוב:>
מה זאת אומרת מי יחליט?

<קריאה:>
בית-הספר יעשה מה שהוא רוצה.

<מיכאל מלכיאלי (ש"ס):>
מנהל בית-הספר, כמו שהוא מחליט על כל דבר.

<רות דיין מדר:>
מנהל בית-ספר הוא עובד הוראה, הוא יכול לתת? משרד החינוך לא יכול ללכת על חקיקה בלי להגיד מי יעשה את זה לאחר מכן.
<יהודה גליק (הליכוד):>
חוזר המנכ"ל יחליט על מי האחריות, זה הכול.
<רות דיין מדר:>
אבל הם אומרים שלא תהיה אחריות על עובד הוראה. 
<מירי כהן:>
אחריות זה לא אומר לחייב.

<יהודה גליק (הליכוד):>
אז חוזר המנכ"ל יחליט מי אחראי.

<רות דיין מדר:>
ארגוני המורים אומרים אפילו לא לתת אקמול.

<היו"ר טלי פלוסקוב:>
אנחנו נשאיר למנכ"ל משרד החינוך באמצעות חוזר המנכ"ל לקבוע את הדברים האלה. 
<רות דיין מדר:>
אבל הוא צריך לדעת - - -
<היו"ר טלי פלוסקוב:>
אנחנו לא רושמים אותם בחקיקה, זה אחד.
<רות דיין מדר:>
אפילו אקמול מורה לא מוכנה לתת. 

<יהודה גליק (הליכוד):>
זה יותר פשוט מאקמול.

<יפעת קריב:>
רות, את לוקחת את המזרק, עושה ככה. ילד בכיתה יכול לעשות את זה. 

<היו"ר טלי פלוסקוב:>
רבותי, אני מבקשת שקט. יפעת, זה מיותר. קבענו שמנכ"ל משרד החינוך באמצעות חוזר המנכ"ל יקבע מי יזריק.
<יהודה גליק (הליכוד):>
יחליט. שהוא ינהל את המשא-ומתן עם ארגוני המורים.
<היו"ר טלי פלוסקוב:>
בבקשה.

<רות דיין מדר:>
מי מבחינת הסתדרות המורים – המזכירה היא זאת שתזריק? 

<היו"ר טלי פלוסקוב:>
תשאירי להם. למה את נכנסת לזה?
<יהודה גליק (הליכוד):>
הוא ינהל את המשא-ומתן.

<היו"ר טלי פלוסקוב:>
למה את נכנסת לזה?

<רות דיין מדר:>
מה זה מה? אני רוצה להבין מי יוכל לתת אחר כך בסופו של יום - - -

<היו"ר טלי פלוסקוב:>
אז אמרתי.
<יעל גרמן (יש עתיד):>
החוק לא קובע בכל - - - ואנחנו לא הולכים לחוקק את זה, וגמרנו, הלאה, מה זה? די.
<קריאות:>
- - -

<היו"ר טלי פלוסקוב:>
מי שעכשיו ידבר בשלושה קולות יצא החוצה.
<רות דיין מדר:>
זה לא יהיה בחוק, אז שמשרד החינוך עכשיו יגיד מי הוא חושב שיעשה את זה במערכת החינוך.
<היו"ר טלי פלוסקוב:>
אז כבר קבענו שמנכ"ל משרד החינוך יקבע באמצעות חוזר המנכ"ל מי יבצע את זה. בבקשה, משרד הבריאות. 

<נילי חיון דיקמן:>
אני רוצה להציע את המודל שקיים כבר היום בחקיקה של חוק הצבת מכשירי החייאה במקומות ציבוריים שהזכרתם קודם. שם לא מצוין מי יעשה שימוש. הכוונה היא להנגיש את המוצר, שיהיה שם.

<יהודה גליק (הליכוד):>
נכון.

<נילי חיון דיקמן:>
כשילד במצוקה, מתקשרים למד"א, מד"א מציע להזריק את המזרק הזה, והוא יהיה באזור. יכול להיות הורה, יכול להיות מדריך, יכול להיות אח בוגר.
<היו"ר טלי פלוסקוב:>
נכון.

<יהודה גליק (הליכוד):>
תלמיד מכיתה י"ב.
<מירי כהן:>
נכון.
<היו"ר טלי פלוסקוב:>
אין ויכוח.

<נילי חיון דיקמן:>
יכולה להיות מורה שמספיק אכפת לה. כל אחד מאלה יכול לגשת ולקחת את המזרק. 

<יהודה גליק (הליכוד):>
המאבטח של בית-הספר. יכול להיות 1,001 אנשים. כל מי שמוכן באותו רגע.
<יפעת קריב:>
כל מי שמוכן להציל חיים. 

<מירי כהן:>
נכון. 
<היו"ר טלי פלוסקוב:>
אני אבקש התייחסות נוספת למרכז השלטון המקומי. כפי ששמעתם, אני הייתי ראשת רשות, אני יודעת מה זה להוציא סכום כזה להצלת הילד, ואני לא מאמינה שיימצא ראש עיר שלא ימצא תקציב כל כך קטן כדי לפתור את הבעיה הזאת. 
<יהודה גליק (הליכוד):>
300 שקל פעם בשנתיים. 

<רות דיין מדר:>
לא דובר על תקציב.

<היו"ר טלי פלוסקוב:>
לא צריך את האוצר ואת המיליונים כאן.

<רות דיין מדר:>
קודם כול, המבנים הם בבעלות משותפת עם האוצר, אז הם מחויבים לבצע את זה, וזה לא עניין של הוועדה, הם מחויבים, נקודה. יש חקיקה מסודרת בעניין. אבל מעבר לזה, הרשויות המקומיות תקננה, ואז משרד החינוך יגיד אסור, כי יוצאים מכתבים שאומרים שאסור אפילו לתת אקמול לילד בבית-ספר.
<מיכל חורין:>
זה לא משרד החינוך, זה ארגוני המורים. זה לא משרד החינוך.
<קריאות:>
- - -

<היו"ר טלי פלוסקוב:>
נראה לי שאת נכנסת, גב', לדברים - - -

<רות דיין מדר:>
לא צריך משחקי מילים. היום במערכת החינוך למורה אסור לתת אקמול, אז שהרשויות המקומיות - - -
<יפעת קריב:>
אבל היא קיבלה תשובה.

<יהודה גליק (הליכוד):>
בואו נעבור להקראה.

<היו"ר טלי פלוסקוב:>
תודה. סיימנו, רבותי.

<רות דיין מדר:>
הרשויות המקומיות תהיינה אחראיות ותקננה, אבל לא יהיה לזה שימוש שם. יבקשו מהתלמיד להזריק - - -
<היו"ר טלי פלוסקוב:>
גברתי, הבנו את עמדתכם. עכשיו נכנס לחוק ונתחיל לשמוע את הסעיפים. רבותי, אני אבקש מהיועצת המשפטית להתחיל בקריאת החוק סעיף סעיף. אם יש הערות, כמובן שאתן לכם להתייחס כדי שאני מקווה מאוד שנגיע להבנות. 

<יעל סלנט:>
אנחנו מסתכלים על הצעת החוק של חבר הכנסת יהודה גליק כבסיס. לא עיבדנו את ההצעה, אבל יש הערות שקיבלנו גם ממשרד הבריאות, ואני מבינה שיש גם הערות למשרד החינוך, אז נתקדם סעיף סעיף, ונראה מה נצטרך להשלים אחר כך. הסעיף הראשון הוא סעיף הגדרות. 

<יהודה גליק (הליכוד):>
קודם כול, הצעתי להחליף את השם למכשיר מזרק אוטומטי, בלי להגיד את השם.
<נילי חיון דיקמן:>
המונח אפינפרין זה שם החומר הפעיל. 

<יהודה גליק (הליכוד):>
אה, זה לא השם של החברה?

<נילי חיון דיקמן:>
לכן, זה לא מכוון לנושא הספציפי.
<קריאה:>
זה לא שם מסחרי.

<יהודה גליק (הליכוד):>
אז לא אפיפן, זה אפינפרין. בסדר גמור.
<היו"ר טלי פלוסקוב:>
בבקשה. אני מבקשת שקט, רק מי שירצה להתייחס, אני אראה שרוצים. 

<יעל סלנט:>
בעצם אני מבינה שאת ההגדרה "בית אוכל" אנחנו הולכים להוריד לאור זאת שהחלטנו שההצעה לא תחול על עסקים פרטיים. אחרי זה נראה איך אנחנו כן מנסחים איזושהי הוראה שמתגברת על פקודת הרוקחים. יכול להיות שנצטרך לדבר על זה אחרי זה כדי להבין איך אנחנו בדיוק עושים את זה. אז את ההגדרה "בית אוכל" אני מורידה.
<יהודה גליק (הליכוד):>
אולי באמת בית אוכל ציבורי. 

<קריאה:>
אל תורידי כי יש הסכמה שזה יהיה וולונטרי.
<יהודה גליק (הליכוד):>
וולונטרי, נכון. יש הסכמה לוולונטרי.

<יעל סלנט:>
אנחנו צריכים לראות איך עושים את זה בנוסח, כי כרגע החוק מדבר על חובה של מחזיק בבית אוכל להחזיק. אז אם אנחנו מגדירים בית אוכל, זה צריך להיות חובה.

<יהודה גליק (הליכוד):>
אבל אנחנו קוראים בית אוכל, ולגבי בתי אוכל פרטיים מכניסים את הסעיף של וולונטרי.
<שי ברמן:>
צריך להוריד את בית האוכל.
<היו"ר טלי פלוסקוב:>
מה עם בית אוכל של צה"ל? בית אוכל של המשטרה?
<קריאות:>
- - -

<ליאור יהושע:>
החוק לא חל עליהם.

<היו"ר טלי פלוסקוב:>
אנחנו לא מדברים על פרטיים.

<שי ברמן:>
צריך להגדיר את זה בהגדרה, כי בית אוכל בהגדרה שלו בחוק מתכוון למסעדות.
<יהודה גליק (הליכוד):>
אז בית אוכל ציבורי.
<היו"ר טלי פלוסקוב:>
אנחנו ניתן ליועצת המשפטית לקבל פה החלטה. בבקשה.
<יעל סלנט:>
אני חושבת שאנחנו נשב פשוט עם כל הגורמים הרלוונטיים, עם משרד הבריאות, ואני חושבת שגם כדאי שנשב עם הצבא, כדי להבין איך בדיוק צריך להגדיר את ההסכמות. ואני חושבת שגם נצטרך איזשהו תיקון עקיף לפקודת הרוקחים. אני לא יודעת איך משרד הבריאות יחשוב על לעשות את זה, אבל אני חושבת שכדאי שנתכנס ונגיע לנוסח מוסכם, ונבוא אתו לוועדה ונציג אותו בפני הוועדה כנוסח קצת יותר מגובש. כי זה מאוד מאוד ראשוני, גם ההסכמות שעלו פה בוועדה הן די חדשות, אני חייבת להגיד, לא הצלחנו להגיע אליהן מחוץ לוועדה. 
	
	
	""מוסד חינוך" – לרבות בית ספר, מוסד לחינוך מיוחד וגן ילדים;"


פה אני אעיר שהכוונה היא שבעצם הצעת החוק תחול על כל מוסדות החינוך, לא משנה בבעלות מי הם, גם על גני ילדים, והשאלה שעלתה, שהעלינו לפני הדיון בוועדה - - -

<היו"ר טלי פלוסקוב:>
אוניברסיטאות גם?
<יעל סלנט:>
אוניברסיטאות כרגע לא מוגדרות פה בהצעת החוק.

<קריאה:>
למה לא?

<מאיה ניר אליעז:>
מה עם מעונות יום? מעונות פרטיים.
<יעל סלנט:>
לגבי מעונות יום אני אשמח שנקבל את העמדה המקצועית של משרד הבריאות, כי אני מבינה שהתכשיר מיועד לילדים החל ממשקל מסוים, ולכן צריך לבדוק האם זה באמת רלוונטי גם למעונות היום.
<יהודה גליק (הליכוד):>
לא, עדיף שנשאיר גני ילדים. גני ילדים זה מספיק.
<היו"ר טלי פלוסקוב:>
כן, משרד הבריאות.

<מלי אלעני:>
במעונות היום אנחנו מקבלים מזרקים לילדים. אנחנו קולטים ילדים עם אלרגיות, ורופאים שולחים אלינו את אותם ילדים עם מסמכים רפואיים שמתריעים על מצב של סכנת חיים אם לא יקבלו את הזריקה, אם לא יזריקו להם. אנחנו מקבלים הדרכות, ונותנים הדרכות לצוותים שלנו, להורים, לכל מי שבא בקשר עם הילד. והמזרקים נמצאים אצלנו במעונות.
<נילי חיון דיקמן:>
מעונות יום שיקומיים? רגילים? 

<יהודה גליק (הליכוד):>
פרופ', המזרק של ה-0.3 מתאים גם לתינוקות?
<אהרון קסל:>
לא, יש יותר קטן.

<היו"ר טלי פלוסקוב:>
היו שני מינונים.

<יהודה גליק (הליכוד):>
המינון הקטן מתאים גם לתינוקות? 
<מירי כהן:>
0.15 מיועד לגילאים האלה.

<יהודה גליק (הליכוד):>
תודה.

<היו"ר טלי פלוסקוב:>
תודה, גברתי. אנחנו שמחים מאוד לשמוע. כן, גב'.
<ולרי זילכה:>
צריך לבדוק בעניין הזה, אם אתם מדברים על כל המוסדות, לגבי מוסדות של פעוטות שהם כפופים גם למשרד הרווחה. למשל, מעונות יום שיקומיים, אם אפשר לקבל את העמדה שלהם ולראות אם זה מתאים גם לעניין הזה. כי יש שם ממילא ערכה של עזרה ראשונה.
<היו"ר טלי פלוסקוב:>
תודה. ממשיכים?

<מיכל חורין:>
רק לגבי השינוי של ההגדרה הזאת, שזה יכלול את כל מוסדות החינוך. שלחנו נוסח אחר להגדרת מוסד חינוך באופן שיכלול את כל מוסדות החינוך בלי קשר לבעלות שלהם ולסוג הפיקוח. את רוצה שאני אקריא את זה עכשיו? 
<יעל סלנט:>
בעצם התכוונו שזה יחול על כל מוסדות החינוך, כולל חניכות נוער, כמובן. אני רק לא מבינה את עמדת משרד הבריאות, כי הבנתי לפני הדיון שזה לא רלוונטי לתינוקות, ועכשיו אנחנו שומעים משהו קצת אחר. 

<נילי חיון דיקמן:>
כן. המשכנו להתייעץ.

<יעל סלנט:>
אוקיי.

<נילי חיון דיקמן:>
עסקנו בזה בהמשך לשאלה של יעל היום בבוקר, והרופאים, אנשי הרפואה אומרים שבמצבים של תינוקות גם אפשר לתת את המינון של ילדים, הנה, גם פרופ' קסל אמר את זה. 
<מירי כהן:>
לא חשבו על זה.
<אהרון קסל:>
ואין שום בעיה בתינוקות.

<היו"ר טלי פלוסקוב:>
מצוין.
<נילי חיון דיקמן:>
זאת ללא התייחסות למשקל התינוק.

<מירי כהן:>
גם השכלה גבוהה.

<יעל סלנט:>
יש כאן נציג של המל"ג?

<מירי כהן:>
חשוב שיהיה. אין סיבה שלא.

<קריאות:>
- - -

<היו"ר טלי פלוסקוב:>
משרד החינוך פה.

<מיכל חורין:>
זהו, משרד החינוך. אבל בגלל שמראש הנוסח לא כלל את המוסדות להשכלה גבוהה, אין לנו עמדה שלהם לגבי זה. 

<מירי כהן:>
אז לא חשבו על זה.
<היו"ר טלי פלוסקוב:>
אז נבקש להכין אותה לדיון הבא.

<יעל סלנט:>
לקראת הדיון הבא.

<אילן שי:>
צריך לזמן את המל"ג.

<מיכל חורין:>
אבל צריך יהיה לזמן אותם, ואנחנו נשיג את העמדה שלהם, בגלל שמראש זה לא היה בנוסח.
<היו"ר טלי פלוסקוב:>
נעשה את זה.

<יהודה גליק (הליכוד):>
מה שכן, רוב בתי המזון במוסדות להשכלה גבוהה הם פרטיים עסקיים, אז ממילא בתי המזון - - - 

<מיכל חורין:>
כן, אבל אם אנחנו כוללים את המוסד עצמו - - -
<יהודה גליק (הליכוד):>
את המוסדות, את האוניברסיטה עצמה, הבנתי. בסדר גמור.
<היו"ר טלי פלוסקוב:>
אנחנו מבקשים עוד פעם מהיועצת המשפטית להמשיך.

<יעל סלנט:>
בעצם, כמו שציינו קודם, אנחנו מדברים על כל מוסדות החינוך. משרד החינוך העביר לנו כאן איזושהי הגדרה: מוסד חינוך רשמי כהגדרתו בחוק לימוד חובה, בית-ספר או גן ילדים שבו לומדים ומתחנכים באופן שיטתי תלמידים, שניתן בו חינוך גן ילדים, חינוך יסודי, חינוך על יסודי או חינוך מיוחד ושחלה עליו חובת רישוי לפי חוק הפיקוח על בתי-ספר; ומוסד חינוך תרבותי ייחודי כהגדרתו בחוק מוסדות חינוך תרבותיים ייחודיים; ובתי-הספר המקצועיים לפי חוק החניכות, שזה גם בתי-ספר של משרד החינוך, אבל גם בתי-ספר של משרד הכלכלה, משרד העבודה כבר. ואנחנו אומרים בעצם שנחיל את זה גם על מעונות יום וגם על פרטיים. 

<מיכל חורין:>
אבל זה לא נכנס להגדרה שלנו מעונות יום.
<יעל סלנט:>
נכון, נחיל את זה גם על מעונות יום פרטיים וגם על מעונות יום של משרד הכלכלה, ונבדוק איך בדיוק לנסח את זה.
<ולרי זילכה:>
ומעונות יום של משרד הרווחה.
<יעל סלנט:>
כן.

<היו"ר טלי פלוסקוב:>
כן. תרשמי גם משרד הרווחה.

<ולרי זילכה:>
זה עבודה וזה רווחה.
<היו"ר טלי פלוסקוב:>
גם משרד הרווחה, יש פה?
<אלעד גונן:>
אני פה.
<יהודה גליק (הליכוד):>
ממשרד הרווחה פה.

<היו"ר טלי פלוסקוב:>
אה, אתה פה.
<אלעד גונן:>
ממשרד העבודה.

<היו"ר טלי פלוסקוב:>
העבודה. לא, אנחנו מדברים על הרווחה.

<אלעד גונן:>
אוחדנו.
<היו"ר טלי פלוסקוב:>
אפשר להמשיך?

<יעל סלנט:>
בסדר, אז נבוא עם הגדרה מסודרת לקראת הפעם הבאה. השר מוגדר פה בהצעת החוק כשר הבריאות, ואני מבינה שיש כל מיני הסתייגויות לעניין הזה. 

<נילי חיון דיקמן:>
ההסתייגות המרכזית שלנו היא בהיבט של הפיקוח. היות שאנחנו לא הגוף הטבעי ביותר לפקח על בתי-הספר, אלא באמת משרד החינוך, אז כל ההיבט הרפואי, כמובן, אין לנו שום התנגדות שיהיה השר האחראי. אבל בהיבט של הבדיקה של בתי-הספר והמימוש של חובת ההצבה בבתי-הספר ובמוסדות החינוך נראה לנו ראוי שמשרד החינוך או גוף אחר. 
<מירי כהן:>
כמו בתיק עזרה ראשונה. 

<יהודה גליק (הליכוד):>
בכל מוסד.

<היו"ר טלי פלוסקוב:>
מה משרד החינוך אומר?

<מיכל חורין:>
דווקא לגבי הפיקוח, לנו יש בעיה, אין לנו כוח אדם שיעשה את זה.
<מירי כהן:>
כמו תיק עזרה ראשונה.

<היו"ר טלי פלוסקוב:>
יש לכם תיק עזרה ראשונה?

<מירי כהן:>
עזרה ראשונה שבאחריות שלהם.

<היו"ר טלי פלוסקוב:>
באחריות של מי תיק עזרה ראשונה?

<מירי כהן:>
משרד החינוך.
<יעל סלנט:>
מבחינת משרד הבריאות הבנתי בדיונים המקדימים שהפיקוח הוא משהו די בסיסי. כלומר, לקחת את המזרק, לראות שהוא לא פג תוקף, ולראות שהאריזה שלו שלמה, כלומר, משהו די בסיסי. השאלה היא האם אותם מפקחים של משרד החינוך שנמצאים ממילא בבתי-הספר יכולים? 

<מיכל חורין:>
אבל זה שונה. תיק עזרה ראשונה הוא שונה מהמזרק.

<עירית ליבנה:>
זה שונה, אין עוד דברים לתוקף. זה למגיש עזרה ראשונה, דברים שאין להם ברות תוקף.
<מירי כהן:>
נו, אז מה?

<אהרון קסל:>
רק שיבדוק תאריך? 
<מירי כהן:>
נכון, אין סיבה שלא.

<עירית ליבנה:>
לא בודקים, לא. אין.

<היו"ר טלי פלוסקוב:>
רגע, רבותי, לא להפריע. תנו לנו לשמוע, בבקשה.
<עירית ליבנה:>
אין בדיקה, כיוון שכיום לציוד שקיים בבית-ספר אין תוקף, כי זה פדים, זה תחבושות, זה כל מה שמותר למגיש עזרה ראשונה. פה אנחנו מדברים על מוצר שיש לו פגות של תוקף. 

<היו"ר טלי פלוסקוב:>
פעם בשנתיים. כמה הוא פג תוקף?
<אודי קלינר:>
שנה וחצי.
<מירי כהן:>
שנה וחצי.

<עירית ליבנה:>
וזה לא יכול להיבדק על-ידי – אין, אין בדיקה היום. ולכן אנחנו חושבים, תתקנו אותי, שהבדיקה עצמה של תוקף של המזרק צריכה להיות על-ידי איש מקצועי מתחום הבריאות ולא איש חינוך.
<היו"ר טלי פלוסקוב:>
אני מבינה, משרד הבריאות, שהבדיקה היא רק להוציא ולהסתכל על התאריך. 

<אודי קלינר:>
זה לא שונה מקוטג' בסופר.
<מירי כהן:>
נכון. לא צריך רופא.
<יהודה גליק (הליכוד):>
בתחילת שנת הלימודים כל מנהל בית-ספר יבדוק.

<היו"ר טלי פלוסקוב:>
אז על מה אנחנו מדברים?
<נילי חיון דיקמן:>
הוויכוח הוא מינימלי, אני מציעה שנדון בזה בין משרדי הממשלה. 
<היו"ר טלי פלוסקוב:>
אני מקבלת את ההצעה. אני מבקשת לסגור ביניכם מי לוקח, אבל זאת באמת אחריות כל כך מינימלית שחבל להיתקע על זה.
<מירי כהן:>
כל מי שיודע לקרוא.
<יעל סלנט:>
יש כאן שתי שאלות נפרדות: אחד, מי השר האחראי, וגם שאלתי את זה בדיונים מקדימים ולא קיבלנו תשובות; והדבר השני זה מי המפקח.

<היו"ר טלי פלוסקוב:>
תגיעו לזה עד הדיון הבא.

<יעל סלנט:>
לקראת הדיון הבא. יש פה כמה משרדים נוספים. בעצם אם משרד החינוך מפקח, הוא יכול לפקח רק על אותם מוסדות שהם שלו, אבל יש כאן גם מוסדות שהם של משרד הרווחה, של משרד העבודה. 

<יהודה גליק (הליכוד):>
כל משרד יפקח על שלו.

<יהודה גליק (הליכוד):>
הקרפ"ר יבדוק בבסיסי צה"ל, וכל מקום במקום שלו.
<היו"ר טלי פלוסקוב:>
מה שסוכם כעת, אני אבקש מכל המשרדים שהנושא שייך אליהם להגיע, כפי שהציעו ממשרד הבריאות, להבנה ביניכם ולהציג לנו את זה בדיון הבא. בסדר? מתקדמים.
<יהודה גליק (הליכוד):>
תודה.

<יעל סלנט:>
אנחנו מדברים על סעיף 2 – בעצם אנחנו מורידים פה את "בית אוכל", כי זה חובה.
	"חובת החזקת תכשירי אפינפרין וסימונם
	2.
	(א)
מחזיק או מפעיל של מוסד חינוך" – בכפוף לתיקון של ההגדרה – "יחזיק במוסד חינוך, במיקום מרכזי ונגיש, תכשירי אפינפרין שלא פג תוקפם בשני מינונים."


גם כאן היו הערות של משרד הבריאות, כי אני מבינה שבעצם יש שני מינונים של תכשיר: מינון אחד שמתאים למשקלים מסוימים; ומינון שמתאים למבוגרים. ובעצם, צריך לראות איך מבחינת הנוסח אנחנו משקפים את זה שבמוסדות שבהם יש תלמידים שהם בגילאים שצריך רק את התכשיר – אני לא יודעת, אתם רוצים להסביר?
<נילי חיון דיקמן:>
הצענו שבמוסדות שבהם באופן מובהק יש רק ילדים מעל משקל מסוים, כלומר, ילדים בוגרים - - 
<יפעת קריב:>
המשקל הוא 30 קילוגרם. 

<קריאה:>
30 קילו, אין הרבה ילדים כאלה.

<יפעת קריב:>
30 קילו, בכיתה א' אתה שוקל יותר מ-30 קילו.
<נילי חיון דיקמן:>
- - אז אין צורך שיחזיקו מינון של ילדים, כמובן, זאת הוצאה מיותרת. והפוך, במוסדות שבאופן מובהק אין בהם ילדים גדולים יותר, ואז בגני הילדים, למשל, אפשר להחזיק אך ורק מינון שמתאים להם. 

<יפעת קריב:>
אז 30 זה המשקל.
<יעל סלנט:>
נראה איך להגיע פה לנוסח.

<נילי חיון דיקמן:>
כמובן שבמוסדות שיש בהם שני סוגי הילדים צריך להחזיק את שני המזרקים.
<היו"ר טלי פלוסקוב:>
זה כשאתם כבר מוציאים אפשרות לרכישה, אז בטח אתם צריכים להתאים את זה למוסד שרוכש את זה, אם זה גני ילדים זה ככה. 

<מירי כהן:>
לא הולכים להכביד על אף אחד כשאין צורך. 

<יעל סלנט:>
אז נשב אחרי זה עם נילי ונראה איך אנחנו בדיוק מנסחים את זה בצורה כזאת שתתאים.
<אהרון קסל:>
ומה עם בתי אוכל שיכולים להיות שם גם קטנים וגם גדולים?
<יעל סלנט:>
על זה היה דיון מאוד ארוך קודם, ובעצם העמדה שנשמעה פה, החלטת הוועדה שלא תהיה חובה על בתי אוכל להחזיק.
<יהודה גליק (הליכוד):>
לא, יש פה בתי אוכל של ציבוריים שלא קשורים לעסקים, בתי אוכל של המשטרה, של הצבא.
<היו"ר טלי פלוסקוב:>
שיש שם גם ילדים קטנים.

<יהודה גליק (הליכוד):>
אני מניח שבזה של הצבא לא צריך את המינון של הילדים הקטנים.
<שי ברמן:>
אבל, חבר הכנסת גליק, ההגדרה בחוק של בית אוכל, כפי שהיא באה לידי ביטוי פה מדברת על מסעדות.
<יהודה גליק (הליכוד):>
לכן אמרנו שנתאם את זה לבתי אוכל ציבוריים. אנחנו מקבלים על עצמנו בינתיים את החלטת ועדת השרים. אל תדאג, שי, התחייבנו לקבל. 

<היו"ר טלי פלוסקוב:>
אנחנו דנים רק על ציבוריים.
<יהודה גליק (הליכוד):>
אנחנו דנים בבתי אוכל ציבוריים.

<נילי חיון דיקמן:>
ההערה נכונה במובן זה שככל שמוטלת חובה על מוסד שיש בו גם ילדים וגם מבוגרים הוא צריך להחזיק את שני המינונים.

<יהודה גליק (הליכוד):>
את שניהם.

<היו"ר טלי פלוסקוב:>
נכון.

<יהודה גליק (הליכוד):>
אבל רוב המקומות הם או זה או זה.

<יעל סלנט:>
באמת בגלל שיש פה כל מיני מורכבויות שגם עלו תוך כדי הדיון נשב אחרי זה, אחרי הוועדה, בצורה מסודרת ונעגן את כל ההערות של כולם. 

<מאיה ניר אליעז:>
אם יורשה לי להפנות שאלה לפרופ' קסל בנוגע לשני מזרקים, נשיאה של שני מזרקים. כי אני יודעת שמי שאלרגי אמור לשאת עמו שני מזרקים ולא אחד, גם מהסיבה שלעתים אחד לא מספיק וגם מהסיבה שלעתים אחד לא עובד. האם זה משהו שנראה נכון בכלל להתייחס אליו בחוק? 
<אהרון קסל:>
זה נכון. ההמלצה שלנו היא תמיד להחזיק שני מזרקים. אנחנו פחות פוחדים שזה לא יפעל, אלא יש אחוז מסוים שלא מגיבים לטיפול במזרק הראשון, ותוך חמש עשר דקות צריך לתת להם מזרק שני. והיום גם המזרקים נמכרים בזוגות. 

<היו"ר טלי פלוסקוב:>
אני גם שמעתי שלחיילים גם נותנים שני מזרקים לכל אחד. 

<אהרון קסל:>
כן, ההמלצה שלנו היא להחזיק שניים.

<מאיה ניר אליעז:>
ובחוק בעצם מנוסח מזרק אחד בכל מינון.
<היו"ר טלי פלוסקוב:>
משרד הבריאות, כן.

<נילי חיון דיקמן:>
קודם כול, אנחנו מבינים שברוב המקרים כן מספיק מזרק אחד, ולכן הכבדה נוספת של מזרק נוסף היא משמעותית. 

<יהודה גליק (הליכוד):>
אני מסכים. 

<נילי חיון דיקמן:>
וגם היות שאנחנו מדברים על כך שאתה כבר בעת ההזרקה כבר מזמין שירותי מד"א - - 
<מירי כהן:>
חייב.
<נילי חיון דיקמן:>
- - אז אנחנו מבינים ומצפים שמד"א יגיע בזמן עבור המזרק השני.

<היו"ר טלי פלוסקוב:>
כן, צודקת.

<יהודה גליק (הליכוד):>
צודקים, נכון.

<נילי חיון דיקמן:>
ולכן, אנחנו לא רואים את הצורך כרגע נכון להיום לחייב שני מזרקים מכל מינון. 

<היו"ר טלי פלוסקוב:>
מקובל.
<יהודה גליק (הליכוד):>
אז יצא שזה יהיה ארבעה מזרקים. תודה.
<היו"ר טלי פלוסקוב:>
מקובל. ממשיכים.

<יעל סלנט:>
	
	
	"(ב)
מחזיק או מפעיל של מוסד חינוך" - - -


<יהודה גליק (הליכוד):>
לא הורדנו את בית האוכל, אמרנו שנגדיר בית אוכל ציבורי באיזשהו אופן.
<שי ברמן:>
אבל אי-אפשר להגדיר את זה, חבר הכנסת גליק. 

<יהודה גליק (הליכוד):>
אפשר להגדיר בית אוכל ציבורי, חדר אוכל של - - -
<שי ברמן:>
אין דבר כזה בית אוכל ציבורי. אין הגדרה - - -
<יהודה גליק (הליכוד):>
אין חדר אוכל?

<שי ברמן:>
אין הגדרה. ההגדרה בחוק, אתם - - -

<יהודה גליק (הליכוד):>
אז נתקן את זה. נתקן את ההגדרה שהיא תתאים. אל תדאג. לא תכעס.

<שי ברמן:>
לא כועס. אני דואג - - - 

<היו"ר טלי פלוסקוב:>
קודם כול, יש פה יועצים משפטיים, יש פה משרדי ממשלה, תאמין לי שגם שומרים על האינטרסים שלך. 

<יהודה גליק (הליכוד):>
אני לא רוצה שיופיע רק מוסדות ציבוריים, יש פה עוד - - -
<היו"ר טלי פלוסקוב:>
אנחנו שומרים גם על ההערה שקיבלנו מוועדת השרים, וזה התיאום, אנחנו לא עובדים פה בניגוד למה שנאמר שם. ושוב אני אומרת, יש פה אנשים שגם שומרים על האינטרסים שלכם.
<שי ברמן:>
כן, אבל זה צריך לבוא לידי ביטוי בחוק.
<יעל סלנט:>
זה יבוא. אנחנו עוד עובדים על זה. 
<היו"ר טלי פלוסקוב:>
לכן אנחנו עובדים על זה. 

<יהודה גליק (הליכוד):>
זה יבוא, בשביל זה יש יועצת משפטית.
<היו"ר טלי פלוסקוב:>
קודם כול ניקח בחשבון שזו עבודה ראשונית לחלוטין, שמתם לב. יש פה עוד הרבה דברים שצריכים לשנות. ולכן, בואו נתקדם. הבנו את העקרונות, בואו נתקדם. בבקשה. 

<יעל סלנט:>
	
	
	"(ב)
מחזיק או מפעיל של בית אוכל או מוסד חינוך יחזיק תכשירי אפינפרין במינונים המיועדים למבוגר ולילד, כפי שמפורטים בתוספת; על גבי תכשיר אפינפרין יצוין באופן ברור, בעברית, ערבית ואנגלית, המילים "מינון למבוגר" או "מינון לילד", לפי העניין."


<יהודה גליק (הליכוד):>
גם פה צריך להוסיף שמינונים המיועדים למבוגרים ולילד בהתאם למוסד. 

<מירי כהן:>
כן.
<יעל סלנט:>
ודאי, נתקן את זה. 

<יהודה גליק (הליכוד):>
צה"ל לא צריך להחזיק לילדים קטנים, ובגני ילדים לא צריך להחזיק למבוגרים. 

<יעל סלנט:>
ודאי. 

	
	
	"(ג)
תכשירי אפינפרין יוצבו במקום נגיש, בארון סגור, שאינו חשוף לאור ובטמפרטורת החדר; לעניין בית אוכל, תכשיר האפינפרין יוצב סמוך ככל האפשר למקום ישיבת הסועדים, ככל שקיים."


<שי ברמן:>
את זה אפשר להוריד?
<יהודה גליק (הליכוד):>
למה?
<היו"ר טלי פלוסקוב:>
סועדים. זה לא בית אוכל.

<יהודה גליק (הליכוד):>
בתי אוכל, חדרי אוכל, מה אכפת לך שחדר אוכל של צבא ומשטרה יחזיקו בזה?
<קריאות:>
- - -

<היו"ר טלי פלוסקוב:>
רבותי, הילד שהביא אוכל מהבית והוא אוכל עכשיו בבית-הספר, זה מה? זה בית אוכל?
<יהודה גליק (הליכוד):>
מה מפריע לך? 

<היו"ר טלי פלוסקוב:>
לא. אבל הוא אוכל משהו שהוא הביא, ולך תדע מה יכול לקרות.

<שי ברמן:>
אבל בית אוכל בהגדרת החוק מתייחס - - -
<יהודה גליק (הליכוד):>
אז נשנה את ההגדרה, אמרנו את זה שש פעמים, יו.
<יפעת קריב:>
האם נוסיף את המילה צה"ל לחוק?
<יהודה גליק (הליכוד):>
הוא מופיע אחרי זה.
<יעל סלנט:>
כרגע יש איזשהו סעיף תחולה, אבל סעיף התחולה הזה לא יכול להישאר כמו שהוא.
<היו"ר טלי פלוסקוב:>
ממשיכים. 
<יהודה גליק (הליכוד):>
הלאה, בואו נתקדם.

<היו"ר טלי פלוסקוב:>
הבנו. אני מבקשת לא להגיב ככה לבית אוכל.

<יפעת קריב:>
כל פעם.

<יהודה גליק (הליכוד):>
כן, כל פעם.

<רוני ארדיטי:>
זה כמו המן הרשע כל פעם.
<היו"ר טלי פלוסקוב:>
כן, התרגלתי, הבנתי.

<יעל סלנט:>
	
	
	"(ד)
מחזיק או מפעיל של בית אוכל או מוסד חינוך יציב במקום החזקת תכשירי האפינפרין שלט, בהתאם להוראות שיקבע השר.

	רכישת והחלפת תכשירי אפינפרין שפג תוקפם או שנעשה בהם שימוש
	3.
	(א)
מחזיק או מפעיל של בית אוכל או מוסד חינוך ירכוש תכשירי אפינפרין מבית מרקחת, או מבית מסחר לתרופות כמשמעותם לפי פקודת הרוקחים ולא יעבירם לידי אחר או יעשה בהם שימוש שלא לצורך הצבת התכשיר כנדרש לפי חוק."


<יעל סלנט:>
אני אסביר. בעצם היום ניפוק של תכשיר לפי מרשם נעשה לאדם בודד לפי מרשם שהוא נותן. בהתייעצות פנימית עם משרד הבריאות הוחלט לאפשר בעצם ניפוק גם ישירות מבתי המסחר לתרופות על-פי איזשהו – תכף נראה – תצהיר של המחזיק באותו מקום, ובעצם לא רק ישירות מבית המרקחת, כדי להקל על כל התהליך.
<נילי חיון דיקמן:>
אנחנו מצטרפים לנוסח שיעל הציעה. זה בעצם יאפשר גם רכישה וולונטרית או לא וולונטרית על-ידי גורמים שהם מפעילים בתי אוכל או מקומות אחרים, כך שהם יוכלו לרכוש את זה ללא מרשם רופא.

דבר נוסף, אנחנו גם רוצים לאפשר באמת רכישה מבית מסחר לתרופות – שהוא גורם סיטונאי למקרים שבהם צריכים לרכוש כמות גדולה, כמו למשל רשות מקומית או בית אוכל – שרוצה לפזר את המוצרים בין כמה נקודות, וגם זה יאפשר הוזלה מסוימת של המחיר, כי הם יקבלו מחיר סיטונאי ולא קמעונאי. 

<היו"ר טלי פלוסקוב:>
יפה, מצוין. 
<יעל סלנט:>
רק צריך לראות שבאמת הנוסח הזה משקף את האפשרות לנפק גם באותם מצבים שבהם אין חובה להחזיק. אני לא בטוחה שזה מה שהנוסח אומר כמו שהוא עכשיו, אבל נשב על זה.
<היו"ר טלי פלוסקוב:>
בדיוק. תכינו לנו את זה לדיון הבא.
<אלעד גונן:>
הערה קטנה. בסעיף 3, לפי הנוסח שקיים אצלי, כתוב: "ולא יעבירם לידי אחר או יעשה בהם שימוש שלא לצורך הצבת התכשיר כנדרש לפי חוק זה." אז כפי שציינתם יש רכישה על-פי סעיף 4 של הצעת החוק, אבל אותו מחזיק או מפעיל יכול להיות גם אדם שיש לו ילד אלרגני בבית, לא יעבירם לידי אחר, יתייחס רק לרכישה בהתאם לסעיף 4. 
<היו"ר טלי פלוסקוב:>
נכון.
<אלעד גונן:>
רק אדם שמחזיק, שקונה בהתאם לתצהיר, רק הוא לא יעבירם. מחזיק ומפעיל יכול להיות בשני כובעים.
<נילי חיון דיקמן:>
לא. מטופל צריך לרכוש באופן רגיל לפי מרשם רופא בבית מרקחת.
<אלעד גונן:>
אז מחזיק יכול להיות מטופל?
<נילי חיון דיקמן:>
לא. מטופלים רוכשים היום לפי הסיטואציה הרגילה.
<אלעד גונן:>
זה מה שאני אומר. שמדובר, ככל שרכש על סמך תצהיר.
<היו"ר טלי פלוסקוב:>
מה שבעצם הוא טוען, שבן-אדם שקונה באופן פרטי לא ניקח עליו אחריות אם הוא מעביר למישהו או לא מעביר למישהו.
<אלעד גונן:>
למרות שהוא מחזיק רפואית.
<נילי חיון דיקמן:>
כן, אבל הוא לא ייפול להגדרה של מחזיק או מפעיל של בית אוכל או מוסד חינוך. הוא צריך להיות בעל עסק שחייב להחזיק בצורה וולונטרית בלבד, רק לו אנחנו מאפשרים לרכוש ללא מרשם רופא.
<אלעד גונן:>
לכן אני אומר שצריך להוסיף: ככל שקנה בהתאם לסעיף 4.
<יעל סלנט:>
זה ברור שהאחזקה היא לפי החוק הזה ושהאיסור להעביר לאחר היא למי שרכש לפי החוק הזה. 

<אלעד גונן:>
בהתאם לסעיף 4.
<היו"ר טלי פלוסקוב:>
בהתאם לסעיף 4.

<יהודה גליק (הליכוד):>
תתקדמו.
<יעל סלנט:>
	
	
	"(ב)
מחזיק או מפעיל של בית אוכל או מוסד חינוך יבצע בדיקה תקופתית, אחת לשלושה חודשים, כי לא פג תוקפם של תכשירי האפינפרין שברשותו;

	
	
	(ג)
פג תוקפם של תכשירי אפינפרין, יחליף אותם מחזיק או מפעיל של בית אוכל או מוסד חינוך בתכשירי אפינפרין חדשים;"


<אלעד גונן:>
הערה. בעצם אם אני מבין נכון ממה שנאמר פה קודם, אז צריך להחזיק מכשיר אפינפרין אחד. אם רק לאחר שפג תוקפם הוא מחליף אותם אז יש תקופה של ריק. ולכן, הייתי אולי חושב לכתוב פה שהרי יש בדיקה תקופתית אחת לשלושה חודשים, ככל שבבדיקה התקופתית הוא רואה שהמהלך שלושת החודשים הקרובים זה עומד לפוג, הוא יצטרך לרכוש את התכשיר בטרם יפוג תוקפו.
<נילי חיון דיקמן:>
מקובל עלינו.
<היו"ר טלי פלוסקוב:>
מקובל. מצוין. ממשיכים.
<יעל סלנט:>
	
	
	"(ד)
לאחר כל שימוש בתכשיר אפינפרין בבית אוכל או במוסד חינוך, מחזיק או מפעיל של בית אוכל או מוסד חינוך, ירכוש באופן מיידי תכשירים חדשים, ולא יאוחר מחמישה ימי עסקים מיום השימוש בתכשיר;

	
	
	(ה)
מסמכי הרכישה של תכשירי אפינפרין יישמרו בבית האוכל או במוסד החינוך לתקופה של שלוש שנים לפחות ממועד הרכישה; 

	
	
	(ו)
מחזיק או מפעיל של בית אוכל או מוסד חינוך יתעד את המקרים שבהם נעשה שימוש בתכשירים על ידי עובד של בית האוכל או של מוסד חינוך".


כאן ביקש משרד הבריאות להוסיף: לרבות שמו הפרטי וזיהויו של התלמיד שקיבל את התכשיר, תאריך מתן התכשיר, פרטים ביחס לפינוי התלמיד לקבלת טיפול רפואי. בעצם הכוונה היא שיהיה תיעוד של כל האירוע.
<היו"ר טלי פלוסקוב:>
כן, אתם תמיד עושים תיעוד.
<נילי חיון דיקמן:>
תיעוד האירוע.
<אלעד גונן:>
רק ביחס לסעיף הקודם. שלוש שנים – הבנתי שזה פג תוקף אחרי שנה וחצי.
<נילי חיון דיקמן:>
אבל הכוונה לשמירת המסמכים. 

<יהודה גליק (הליכוד):>
שמירת מסמכים.

<אלעד גונן:>
המסמכים יישמרו גם לאחר שהוא השתמש וגם לאחר שפג תוקף?
<יהודה גליק (הליכוד):>
כן.
<נילי חיון דיקמן:>
כן, לבקרה.
<אלעד גונן:>
לבקרה, בסדר גמור.

<מיכל חורין:>
רק משהו לגבי הסעיף הזה, בגלל שיש הרבה שימוש במחזיק ומפעיל. השאלה אם יש מקום להבהיר שכשמדובר במחזיק או מפעיל של מוסד חינוך הכוונה היא לבעלות הפרטית או הרשות המקומית. 

<יעל סלנט:>
אני חושבת שכדאי שנגדיר בסעיף ההגדרות מיהו המחזיק או המפעיל, כי אנחנו עושים בזה שימוש חוזר.
<מיכל חורין:>
בסדר.
<יעל סלנט:>
נדבר על זה אחרי כן. 

<יהודה גליק (הליכוד):>
רציתי רק להעיר על משהו שראיתי לפני כן. בהצעת החוק של יואל חסון מוגדר מאוד יפה. השר, מופיע שר הכלכלה, ואחר כך בסעיף ב' כתוב השר, בהסכמת שר הבריאות, ולעניין מוסד חינוך גם בהסכמת שר החינוך ובאישור ועדת העבודה, הרווחה והבריאות של הכנסת. זאת אומרת, במקום להפיל את זה על שר הבריאות, מופיע פה שר הכלכלה בתיאום עם השרים האחרים, שזאת נראית לי הגדרה שיכולה גם להתאים פה. 
<היו"ר טלי פלוסקוב:>
אבל אתה מחזיר אותי לסיכום שכבר הגענו אליו.

<מיכל חורין:>
זה היה רלוונטי לבתי אוכל.
<יעל סלנט:>
זה גם סעיף שנוגע לתקנות, אבל אנחנו בעצם שואלים מי יהיה אחראי על כל החוק, לא רק על התקנות. זה קצת מורכב.
<יהודה גליק (הליכוד):>
בסדר.

<היו"ר טלי פלוסקוב:>
הוא פשוט הפנה את תשומת לבי.

<יהודה גליק (הליכוד):>
הפניתי את תשומת הלב ששם יש הגדרה קצת יותר רחבה.

<יעל סלנט:>
הצעת החוק שלו בעצם מורידה כמעט את כל ההסדרה לתקנות. 

	"שיווק תכשירי אפינפרין למחזיק או מפעיל של בית עסק
	4.
	(א)
רוקח בבית מרקחת וכן רוקח אחראי בבית מסחר לתרופות רשאים לשווק תכשירי אפינפרין למחזיק או למפעיל של בית אוכל או של מוסד חינוך, החייב בהחזקתם לפי חוק זה, גם ללא מרשם רופא, בכמות המתאימה למספר מוסדות החינוך של המחזיק או המפעיל, אם קיבל הצהרה חתומה של מחזיק או מפעיל כאמור, בה צוין כי הוא מחזיק או מפעיל בית אוכל או מוסד חינוך ורכישת התכשירים כאמור היא לצורך החזקתם בבית האוכל או במוסד החינוך (להלן – הצהרה); המנהל כללי של משרד הבריאות יפרסם הצהרה לדוגמה באתר האינטרנט של המשרד."


לפי פקודת הרוקחים, רוקח יכול לנפק תכשיר רק לאדם שבא עם מרשם, כמו שאמרנו קודם. ובעצם, פה אנחנו אומרים נותנים לו הרשאה - - -
<יהודה גליק (הליכוד):>
מרחיבים את זה.
<יעל סלנט:>
בדיוק. לנפק גם לאותם מחזיקים שמחויבים בהחזקת התכשיר הזה לפי החוק. 
<היו"ר טלי פלוסקוב:>
או וולונטרי, מה שהוא בוחר. זאת אומרת, אנחנו צריכים לחשוב שהם גם יוכלו לרכוש.
<יהודה גליק (הליכוד):>
נכון. פה הם כן יכולים לרכוש.
<יעל סלנט:>
אנחנו צריכים לראות את הדיוק של זה. נשב עם משרד הבריאות ונראה בדיוק איך אנחנו מנסחים את זה, אבל זאת הכוונה. עכשיו השאלה רק אם אנחנו רוצים שהתצהיר הזה יהיה כדוגמה או שאנחנו רוצים שתקבעו ממש בתקנות נוסח של תצהיר שיקל גם על המוסדות.
<נילי חיון דיקמן:>
אני חושבת שהיות שמדובר בטופס ולא באיזושהי קביעה נורמטיבית אין צורך בהתקנת תקנות לצורך זה, ואפשר בהחלט להסתפק באיזשהו טופס שמועלה לאתר האינטרנט שלנו, שאפשר יהיה לעשות בו שימוש. 

<יהודה גליק (הליכוד):>
זאת אומרת שזה לא לדוגמה. את עונה לה שזה לא לדוגמה.
<יעל סלנט:>
שכן לדוגמה.

<נילי חיון דיקמן:>
אנחנו קוראים לזה טופס לדוגמה, אבל כמובן שזה נוח ביותר לכולם להשתמש בו. 

<היו"ר טלי פלוסקוב:>
אפשר להוריד אותו. 
<יהודה גליק (הליכוד):>
הכי נוח להשתמש בו.

<נילי חיון דיקמן:>
אם יש טופס עם עימוד אחר פרטי אפשר גם יהיה לקבל אותו.

<יהודה גליק (הליכוד):>
אין בעיה. בסדר גמור. זאת אומרת, הלדוגמה רק מרחיב את האופציות שלנו.
<נילי חיון דיקמן:>
אני לא רואה צורך להכביד בהיבט הזה.
<היו"ר טלי פלוסקוב:>
את צודקת, בסדר גמור.

<יעל סלנט:>
בסדר, נבדוק את זה.

<אלעד גונן:>
ברמת הפרקטיקה, רק יכול להיות שצריך פה אולי לחשוב על גמישות, כי אם מחזיק או מפעיל של מוסד חינוך, אני לא יודע אם זה מנהל בית-הספר - - - 

<מיכל חורין:>
לא, לא, זה לא מנהל בית-הספר.

<אלעד גונן:>
אלא?

<מיכל חורין:>
זה יהיה מהרשות המקומית. 

<יהודה גליק (הליכוד):>
זה יוחלט אחר כך.

<אלעד גונן:>
המצהיר עצמו צריך ללכת לרכוש את זה? או שאפשר לגשת עם הצהרה?
<קריאות:>
- - -

<היו"ר טלי פלוסקוב:>
באמת נגעת בנקודה מאוד חשובה. מי האחראי?
<יהודה גליק (הליכוד):>
מי יכול ללכת לקנות?
<אלעד גונן:>
מי יכול ללכת לקנות? המצהיר?
<יעל סלנט:>
אמרנו שזה אותו מחזיק שנגדיר אותו. 
<יהודה גליק (הליכוד):>
המחזיק או שמיופה כוח שלו? זאת השאלה.

<יעל סלנט:>
אז מיהו אותו המחזיק? 

<מיכל חורין:>
מבחינת מוסדות חינוך זה יכול להיות או הרשות המקומית או בעלות פרטית, נגיד "אורט", "עמל", מוסדות פרטיים אחרים, אבל לא מנהל בית-הספר. ואז ההנפקה - - -
<יהודה גליק (הליכוד):>
אבל השאלה שלו הייתה האם הוא יכול לשלוח את המזכירה לקנות, והוא לא צריך את המנהל עצמו.
<מיכל חורין:>
ברור. לא מנהל בית-הספר, אלא יכול להיות שראש הרשות ישלח את מי שיעבוד בעירייה.

<אלעד גונן:>
זה גם לא מישהו מבית-הספר, זה מישהו מהרשות המקומית.
<יהודה גליק (הליכוד):>
יכול להיות או זה או זה.

<מיכל חורין:>
של הרשות המקומית, שוב, אבל לא מישהו מתוך בית-הספר. 
<רות דיין מדר:>
למה? המזכירה היא עובדת רשות מקומית או עובדת בית-ספר?
<מיכל חורין:>
המזכירה היא עובדת הרשות המקומית.

<היו"ר טלי פלוסקוב:>
היא עובדת הרשות המקומית.

<מיכל חורין:>
היא יכולה ללכת, אבל היא הולכת בתור נציגה של הרשות המקומית.

<אלעד גונן:>
היא המצהירה?

<יעל סלנט:>
של המחזיק או של הבעלים בעצם.

<יפעת קריב:>
העיקר שיהיה מכשיר אפיפן.

<נאוה אושר:>
אפשר שתי הערות? 

<היו"ר טלי פלוסקוב:>
בבקשה, גברתי. 

<נאוה אושר:>
הערה ראשונה לעניין הבעלים. אז אם באמת הבעלות היא לא הרשות המקומית, אין סיבה להטיל את זה על הרשות המקומית. 

<מיכל חורין:>
לא התכוונתי לזה.
<נאוה אושר:>
בסדר גמור. הערה שנייה. יש פה המון המון הוראות שיש להם איזשהם, נקרא לזה, מאפיין ביצועי: להחזיק, לתעד, איך הרשות המקומית תבצע את כל הדברים האלה? באמצעות מי? 
<נילי חיון דיקמן:>
תטיל את התפקיד על אחד העובדים.
<יפעת קריב:>
אבל כל מקרה רפואי שקורה בתוך בית-ספר מתועד. אם ילד אפילו הלך מכות, בוקס בבטן, נחנק.
<נאוה אושר:>
ומי מתעד?

<יהודה גליק (הליכוד):>
מי שטיפל.

<רות דיין מדר:>
לא על-ידי הרשות המקומית, זה מתועד על-ידי בית-הספר. 

<קריאות:>
- - -

<היו"ר טלי פלוסקוב:>
זה מתועד על-ידי בית-הספר, לא על-ידי הרשות המקומית.

<יפעת קריב:>
בית-ספר מתעד כל מקרה בריאותי.
<יהודה גליק (הליכוד):>
יש טופס של משרד החינוך שמדווח על כל אירוע שקורה.

<נאוה אושר:>
בסדר גמור. אני פשוט מנסה להבין איך הרשות המקומית יכולה להתחיל לפקח ולעקוב כל פעם אחרי שעושים שימוש במזרק. זה שהיא נושאת בתקציב - - -
<יפעת קריב:>
הרשות המקומית, אגף החינוך, וכל הצוות המקצועי שלו מפקח על כל מה שקורה בבית-הספר כל שעות היממה כשהתלמידים נמצאים שם. יותר מזה, גם אחרי שהם יוצאים הביתה לחוגים אגף החינוך והרשות המקומית אחראים על התלמידים. זה לא משהו חדש.

<יהודה גליק (הליכוד):>
לא הרשות המקומית צריכה לפקח על זה.
<נאוה אושר:>
אני חושבת רק שזה צריך להיות ברור שזה בסדר שאם הרשות המקומית היא הבעלים, אז האחריות התקציבית תוטל עליה. אבל מי שיבצע את זה בפועל, זאת אומרת מי יבדוק כל פעם - - - 

<יהודה גליק (הליכוד):>
אבל אנחנו לא מחדשים פה איזה משהו. מי שמדווח על כל אירוע רפואי אחר עד היום. מי מדווח על תאונה כשילד פוצע את האצבע שלו מהקצה של השולחן? מי רשם את זה? 
<אודליה אלבו:>
בית-הספר.
<יהודה גליק (הליכוד):>
בית-הספר.

<נילי חיון דיקמן:>
או עובד שהוסמך לכך. 

<היו"ר טלי פלוסקוב:>
בואו ננסה לחשוב על הגדרה מסוימת. אם אנחנו רוצים להגדיר, מה ההצעות להגדרה?
<יעל סלנט:>
אפשר לכתוב אולי: המחזיק, הבעלים של בית-ספר או הרשות המקומית או מי שהם הסמיכו. אבל העניין הוא שאני מבינה - - -
<אודליה אלבו:>
מי מטעמו. 

<היו"ר טלי פלוסקוב:>
או מי מטעמו.

<נאוה אושר:>
צריך להיות מישהו בבית-ספר שהוא גם ימונה להיות אחראי על הדברים האלה. אני לא רואה איך הרשות המקומית ממונה על הדברים. 

<יהודה גליק (הליכוד):>
הרשות לא צריכה. 

<נילי חיון דיקמן:>
הרשות תטיל את זה על מישהו בבית-הספר. אני לא יודעת למה בחוק אנחנו צריכים לכתוב את זה.
<יהודה גליק (הליכוד):>
אנחנו לא ממציאים את הגלגל פה עכשיו.
<אלעד גונן:>
מי אחראי על תיק עזרה ראשונה בבית-ספר? 

<נילי חיון דיקמן:>
היא יכולה להסמיך את אחד העובדים שלה.

<קריאות:>
- - -

<רות דיין מדר:>
את עובד הניקיון?
<קריאה:>
את המזכירה.

<היו"ר טלי פלוסקוב:>
רבותי, כרגע באמת הגענו לנקודה שחייבים למצוא פתרון, ופה בעצם משרד הפנים מול משרד החינוך, אתם צריכים למצוא את הנוסחה שתהיה מקובלת. כרגע אני לא רואה. 

<יהודה גליק (הליכוד):>
אבל זו אותה נוסחה שקיימת בכל אירוע שהיה עד היום. זה לא - - -
<מיכל חורין:>
זה לא שונה מאירועי בריאות אחרים בתוך מוסד חינוך.

<יהודה גליק (הליכוד):>
מי אחראי עד היום?

<נילי חיון דיקמן:>
שם זה בית-הספר.

<יהודה גליק (הליכוד):>
אז בית-הספר. מי אחראי עד היום? אותו אחראי על כל האירועים עד היום.
<מיכל חורין:>
אירועי בריאות בדרך כלל כן מדווחים או מתועדים על-ידי צוות בית-הספר כשמדובר בתאונות.
<עירית ליבנה:>
כל התאונות. תאונות אישיות כשמדובר על ביטוח.

<מיכל חורין:>
זה לא מקרה שונה מהבחינה הזאת.

<יהודה גליק (הליכוד):>
אז זה אותו דבר, זה הכול, נכון.
<מיכל חורין:>
אבל שם אין הגדרה בחוק מי עושה את זה.

<יעל סלנט:>
אבל את צריכה להגדיר. מכיוון שאת מגדירה חובת דיווח ואת מגדירה חובת אחזקה, את כן צריכה להגיד על - - - 
<מיכל חורין:>
חובת האחזקה היא שונה מהתיעוד.
<יפעת קריב:>
אז אולי בחוזר מנכ"ל של משרד החינוך יתייחסו גם לזה?

<אלעד גונן:>
אבל בכל מקרה כשמשתמשים במזרק, אחרי זה לפי הנהלים הילד צריך להיות מפונה לבית-חולים. כשהילד מפונה לבית-חולים מבית-הספר גם ככה יש חובה לדווח. 
<יפעת קריב:>
במילא בית-הספר ידווח על זה.

<היו"ר טלי פלוסקוב:>
אז מה מפריע לכם שבית-הספר - - -
<קריאה:>
במילא חלה עליכם החובה, אז למה לא לעגן את זה בחוק?

<נילי חיון דיקמן:>
לא אכפת לי לכתוב בהיבט של בריאות - - -
<יפעת קריב:>
למה צריך לעגן את זה בחוק כשבדרך כלל אירועים מהסוג הזה לא מעוגנים בחוק?

<קריאה:>
כדי שזה יתנהל כמו שצריך.

<מיכל חורין:>
יש הבדל בין חובת ההחזקה לבין התיעוד שבמילא נעשה. 
<יהודה גליק (הליכוד):>
אז לפי מה שהיא אומרת אפשר להוסיף: חובת הדיווח במקרה הזה כמקובל בכל חובות הדיווח על כל אירועים רפואיים בבית-ספר.

<יפעת קריב:>
על-פי חוזר מנכ"ל.
<יהודה גליק (הליכוד):>
על-פי חוזר מנכ"ל.

<היו"ר טלי פלוסקוב:>
כרגע אתם פועלים לפי חוזר מנכ"ל?

<יעל סלנט:>
אפשר להגיד שזה יהיה עובד בית-הספר.
<יהודה גליק (הליכוד):>
אנחנו לא צריכים לכתוב את זה. נשנה את הסעיף הזה, שהדיווח יהיה כמקובל בכל האירועים הרפואיים, זה הכול.

<קריאות:>
- - - 

<יפעת קריב:>
תמיד יש פינוי לבית-חולים במקרה כזה, אז על-פי - - - 

<היו"ר טלי פלוסקוב:>
רגע, שאלה למשרד החינוך. על-פי איזה נוהל אתם פועלים כשאתם מתעדים כל מקרה, חס וחלילה, שקורה בבית-הספר?
<מיכל חורין:>
כשיש תאונה אישית אז יש דיווח בבית-הספר.
<עירית ליבנה:>
יש דיווח שמטרתו לביטוח.
<היו"ר טלי פלוסקוב:>
זה חוזר מנכ"ל?

<מיכל חורין:>
אני לא יודעת.
<היו"ר טלי פלוסקוב:>
על-פי מה?

<יהודה גליק (הליכוד):>
תגידו את שם הסעיף שעל-פי זה, אותו סעיף. 

<היו"ר טלי פלוסקוב:>
אז תבדקו את זה, ואנחנו נשתמש באותו סעיף, באותה המתכונת גם לנושא הזה.
<אודליה אלבו:>
אני כבר אגיד לך, כשילד נמצא בבית-הספר יש חובה לצוות למלא דוח אירוע.
<מיכל חורין:>
זה חוזר מנכ"ל של בטיחות. 

<היו"ר טלי פלוסקוב:>
חוזר מנכ"ל.

<קריאות:>
- - -

<אודליה אלבו:>
יש חובה למלא דוח אירוע.

<היו"ר טלי פלוסקוב:>
זה בדיוק מה שאנחנו אומרים.

<יהודה גליק (הליכוד):>
נכון.

<אודליה אלבו:>
אז זה קיים בכל מקרה.

<היו"ר טלי פלוסקוב:>
על זה אנחנו מדברים. אז כאן נשתמש בדיוק בזה.
<מיכל חורין:>
השאלה אם במילא זה נעשה, זה נעשה מכוח הנהלים שלנו, אז למה יש צורך לקבוע פה מי יעשה את זה באופן מפורש? 

<יהודה גליק (הליכוד):>
לא צריך לקבוע.

<היו"ר טלי פלוסקוב:>
להפך, אנחנו משתמשים, אנחנו אומרים שהדיווח יהיה בדרך המקובלת נכון להיום. זאת אומרת, יש כבר היום, קיים, לא מחדשים שום דבר.
<יפעת קריב:>
זה היופי בחוק הזה, שהוא מחדש כמה שפחות, רק מוסיף.
<היו"ר טלי פלוסקוב:>
כי אנחנו משתמשים בתשתית הקיימת בעצם.
<יפעת קריב:>
בדיוק.

<היו"ר טלי פלוסקוב:>
כן, אפשר להתקדם?

<יעל סלנט:>
	
	
	"(ב)
רוקח אחראי בבית מרקחת שניפק תכשירי אפינפרין כאמור בסעיף קטן (א), ישמור את ההצהרה בפנקס המרשמים של בית המרקחת.

	השמדת תכשירי אפינפרין וסילוק פסולת
	5.
	(א)
מחזיק או מפעיל של בית עסק לא ישליך תכשירי אפינפרין שפג תוקפם, אלא יחזירם לבית המרקחת או לבית מסחר לתרופות;

	
	
	(ב)
בעל בית מרקחת או בעל בית מסחר לתרופות יקבל תכשירי אפינפרין וישמידם בהתאם להוראות הרוקח המחוזי." 


אנחנו צריכים כאן "ישמידם בהתאם להוראות הרוקח המחוזי"? 
<נילי חיון דיקמן:>
זו חובה שחלה בכל מקרה מכוח פקודת הרוקחים. 

<יעל סלנט:>
אז השאלה אם לא מספיק להגיד יקבל את התרופות?
<יהודה גליק (הליכוד):>
אז אפשר להוריד את סעיף (ב) בכלל.
<נילי חיון דיקמן:>
הייתי רק משאירה את החובה שלהם לקבל חזרה את התרופות.

<יעל סלנט:>
לקבל. ואת ההשמדה אני בעצם מורידה.

<יהודה גליק (הליכוד):>
לקבל. מצוין. מה שאפשר להוריד יותר טוב.

<יעל סלנט:>
מינוי המפקחים, עוד הפעם, פה השאלה היא - - -
<מיכל חורין:>
שאלת המי אחראי.

<יעל סלנט:>
אז אני אפילו לא אקריא.

<היו"ר טלי פלוסקוב:>
אבל החלטנו שאנחנו לא נכנסים לזה. אתם תגיעו להבנות.

<מיכל חורין:>
נחליט בינינו.

<יעל סלנט:>
לכן, אני חושבת ששווה שנדלג על כל הנושא הזה, גם על הנושא של סמכויות הפיקוח, כי מן הסתם זה נגזר גם מהשאלה מי יפקח ומה רמת הפיקוח. וגם על הסעיף של סמכות התפיסה. את סעיף העונשין אני מבינה שאנחנו מורידים.
<יהודה גליק (הליכוד):>
הורדנו, כן. 

<היו"ר טלי פלוסקוב:>
מורידים בכלל.

<יהודה גליק (הליכוד):>
לא צריך לכתוב במפורש שאין עונשין בזה?
<היו"ר טלי פלוסקוב:>
מורידים.

<יעל סלנט:>
אם אין אז אין.

<יהודה גליק (הליכוד):>
אין, אוקיי.

<יעל סלנט:>
את סעיף 10 אנחנו צריכים לנסח.

<יהודה גליק (הליכוד):>
משאירים.

<יפעת קריב:>
הכי חשוב.

<אודליה אלבו:>
אני מבקשת בסעיף 10 להוסיף את חברות התעופה. 

<יעל סלנט:>
לא, זה לא קשור.

<היו"ר טלי פלוסקוב:>
זה עסקי, את נכנסת עוד פעם לפרטי.
<יהודה גליק (הליכוד):>
השאלה מה קורה. הבעיה שהמקרים האחרונים היו ב"אל על" בטיסות.

<יעל סלנט:>
זו לא המדינה.

<היו"ר טלי פלוסקוב:>
אבל זה פרטי. אתם עוד פעם נכנסים לפרטי. התחייבנו לא לעשות את זה. אני קופצת כבר לפניך. 

<יהודה גליק (הליכוד):>
שי, אתה מייצג גם את חברות התעופה?
<קריאה:>
גם. 

<שי ברמן:>
אני מייצג את מי שאתה רוצה. אתה רוצה להכניס את חברות התעופה? תכניס אותן. מה הבעיה?
<יהודה גליק (הליכוד):>
אין לך התנגדות שנכניס את חברות התעופה?
<קריאות:>
- - -

<רמי מילר:>
אנחנו לא נגיע למטוס - - - דקות.
<היו"ר טלי פלוסקוב:>
רבותי, הייתה פה התחייבות ממשרד הכלכלה, ואני לא אפר את ההתחייבות הזאת.
<יהודה גליק (הליכוד):>
מאה אחוז, חברות התעופה, מבחינתכם, אתם לא מוכנים שיוספו?

<נעם דשא:>
אני צריך לבדוק את זה.
<יהודה גליק (הליכוד):>
תבדוק את זה. אוקיי, תודה. אם אפשר לעשות, כי בחברות התעופה - - -
<אודליה אלבו:>
רק לפני יומיים קרה מקרה, ולפני חודש. 

<יהודה גליק (הליכוד):>
נכון, כשאדם נמצא באוויר אין לו אופציה אחרת.

<קריאה:>
אין מד"א.

<יהודה גליק (הליכוד):>
אין מד"א.

<יעל סלנט:>
תראו, בעצם אפשר ללכת לכל אותם - - -
<היו"ר טלי פלוסקוב:>
לא, יש למטה, עם זק"א.

<קריאה:>
אין מד"א.
<היו"ר טלי פלוסקוב:>
אה, אין מד"א. יש זק"א.
<קריאות:>
- - -
<יהודה גליק (הליכוד):>
הנה, היא צודקת. היועצת המשפטית אומרת הערה נכונה. בואו נבדוק אותו. בואו נבדוק, לא נעשה מה שלא יהיה מוסכם. מה שיהיה מוסכם על הממשלה זה מה שייעשה.
<יעל סלנט:>
בסדר. אז גם דין המדינה זה משהו שנצטרך לכתוב בנפרד, כי ברור שזה חל על מוסדות החינוך. ולגבי בתי אוכל גדולים של הצבא, או של המשרדים נראה איך בדיוק עושים את זה. ביצוע ותקנות, גם, עוד פעם, השאלה היא מי אחראי. 

<יהודה גליק (הליכוד):>
מי השר האחראי.
<יעל סלנט:>
	"שינוי התוספת
	12.
	השר רשאי, בצו, לשנות את התוספת.

	תחילה
	13.
	תחילתו של חוק זה שישה חודשים מיום פרסומו."




<יהודה גליק (הליכוד):>
אלו המינונים.
<יעל סלנט:>
בתוספת יש לנו את המינונים, וזהו.
<היו"ר טלי פלוסקוב:>
תודה, גברתי. תראו, מה שאני רוצה להגיד, באמת נשארו לנו לא מעט סעיפים שצריכים להגיע להבנות פה מול המשרדים. 
<יהודה גליק (הליכוד):>
תראי את חצי הכוס המלאה. התקדמנו מאוד מאוד היום.

<היו"ר טלי פלוסקוב:>
התקדמנו.

<יהודה גליק (הליכוד):>
תודה על שיתוף הפעולה של כולם.

<היו"ר טלי פלוסקוב:>
בוודאי, בוודאי, אין ספק, זה היה המשפט הבא. בכל אופן, מה שנעשה בפעם הבאה, רק נעלה את הסעיפים שצריכים לשנות לנו אותם, ואז נצביע בקריאה ראשונה. כעת עברנו על סעיפים שמקובלים ושהגענו להבנות, הם כבר בעצם מאחורינו. הסעיפים שלא נסגרו, נקריא אותם בפעם הבאה כפי שתקריא לנו היועצת המשפטית, ואז נצביע בקריאה ראשונה. בסדר? כן, אדוני, פרופ' קסל.
<אהרון קסל:>
לגבי דברי ההסבר, שאני מבין שהם יהיו חלק מהחוק ויפורסמו, יש כל מיני טעויות קצת בניסוח, ואני אשמח לתקן אותן ולשלוח.
<היו"ר טלי פלוסקוב:>
שלח לנו, אין שום בעיה.

<יעל סלנט:>
באופן כללי, דברי ההסבר מנוסחים אחרי זה פה אצלנו בלשכה המשפטית, אבל נשמח לקבל ממך כמובן הערות. 

<היו"ר טלי פלוסקוב:>
אם יש פה התייחסות מקצועית, נשמח.
<מיכל חורין:>
שוב שאלה לגבי פרוצדורה, סליחה.

<היו"ר טלי פלוסקוב:>
כן, בבקשה.

<מיכל חורין:>
פשוט ההחלטה של ועדת שרים אמרה שזה יגיע לוועדת שרים לפני קריאה ראשונה. אז השאלה אם אתם - - -
<יעל סלנט:>
לפני קריאה ראשונה במליאה.
<היו"ר טלי פלוסקוב:>
במליאה. אנחנו מעבירים כאן, ולפני שזה מגיע לקריאה ראשונה במליאה זה מגיע עם הנוסח שאנחנו הכנו.

<מיכל חורין:>
הבנתי.

<יעל סלנט:>
זה אצלכם בממשלה. זה לא הכנסת. הכנסת לא מביאה שום דבר לוועדת שרים.
<מיכל חורין:>
ברור, בטח, רק רציתי להבין, זה לא התאים – בסדר.
<היו"ר טלי פלוסקוב:>
כן, בסדר?

<מאיה ניר אליעז:>
שאלה קטנה, בבקשה.
<היו"ר טלי פלוסקוב:>
בבקשה, גברתי.
<מאיה ניר אליעז:>
בנושא הניסוח של מזרק, האם לא נכון להוסיף את המילה אוטומטי, בעצם כדי לא לפתוח את האופציה של התערבות קיימת.
<היו"ר טלי פלוסקוב:>
זה מה שיהודה גליק הציע מההתחלה כבר.
<מאיה ניר אליעז:>
סליחה, לא נכחתי כאן.

<היו"ר טלי פלוסקוב:>
הוא דיבר על מזרקים אוטומטיים.

<יפעת קריב:>
גברתי היושבת-ראש, האם תוכלי לקבוע גם לוח זמנים שלא נגיע לכנסת הבאה?
<היו"ר טלי פלוסקוב:>
תראו, קודם כול אני אעביר את הדיון ליושב-ראש הוועדה חבר הכנסת אלי אלאלוף, הוא מעודכן בכל מה שקורה כאן. נשב אתו ביחד ונראה איך אפשר בעצם להזדרז. עכשיו הכדור אצלכם, כרגע אני פונה למשרדי הממשלה וכן הלאה, תנסו בבקשה כמה שיותר מהר להגיע להבנות בסעיפים שלא סגרנו. ואני לא מאמינה שיהיה עיכוב בוועדה כאן, כי הנושא הוא כל כך חשוב, מדברים פה על חיי הילדים ובכלל אנשים. זה בטוח לא יתקע בוועדה הזאת עד כמה שאני מכירה גם את הצוות וגם את יו"ר הוועדה, דברים כאלה לא נתקעים כאן. 

לכן, אני באמת אבקש מכולם כמה שיותר מהר להגיע להבנות ולמסור לנו אותם. 

<יהודה גליק (הליכוד):>
אם מותר רק הערה.

<היו"ר טלי פלוסקוב:>
בבקשה.

<יהודה גליק (הליכוד):>
קודם כול, באמת תודה רבה גם ליועצת המשפטית וגם לכל המשרדים על הרצון הטוב ועל שיתוף הפעולה. כן הייתי מבקש, אם אפשר, כשאנחנו מחזירים את זה לקריאה ראשונה לוועדת השרים, לבקש מוועדת השרים לשקול את הנושא של עסקים גדולים. 

<היו"ר טלי פלוסקוב:>
זה לדיון הבא. הבנתי אותך.
<יהודה גליק (הליכוד):>
אני מציע לצרף. זה לא יהיה כלול בהצעה, ההצעה לא תכלול את זה. אבל נבקש מוועדת שרים לשקול מחדש. 

<היו"ר טלי פלוסקוב:>
לכן אמרתי, אחרי שנכין לקריאה ראשונה, להעביר את זה לוועדת השרים. ועדת שרים תגיד לנו אוקיי, נאשר את זה בכנסת, זה חוזר לכאן להכנה לקריאה שנייה ושלישית. יש לנו אפשרות לעשות הרבה תיקונים בקריאה השנייה והשלישית. 
<יהודה גליק (הליכוד):>
בסדר גמור.
<היו"ר טלי פלוסקוב:>
ושם נכניס את כל ההערות שדיברנו עליהן פה, רק בתנאי שנסכם עליהן מול המשרדים הממשלתיים. 
<יהודה גליק (הליכוד):>
תודה רבה לך.

<היו"ר טלי פלוסקוב:>
תודה רבה, רבותי. הישיבה נעולה.
<הישיבה ננעלה בשעה 12:19.>

